"ŽIVOTINJSKI NAGON NA VOLSTRITU" : "Bikovi zatajili", a na berzi dominirao " skok mrtve mačke" | Ekspres.net\n"ŽIVOTINJSKI NAGON NA VOLSTRITU" : "Bikovi zatajili", a na berzi dominirao " skok mrtve mačke"\nPojam "životinjski nagon", koji je ne samo primarni zakon na tržištima novca i kapitala, nego je njegova suština, prvi je uveo i formulisao najveći i najčuveniji ekonomista i teoretičar kapitalizma Džon Mejnard Kejns\nProšle nedelje smo pričali o pucanju fasada na svetskim berzama novca i kapitala, što se nastavilo i ove sedmice. Očekivanja na Volstritu su naravno bila da će da ulete masovno "bikovi" (krupni berzanski igrači) koji će sve to da pokupuju, navodno oduševljeni popustima na akcije i obveznice kao dete u radnji sa igračkama. Realnost je ispala dosta drugačija, gde su prvenstveno bikovski kupci debelo zatajili. Par njenih skokova je bilo, ali vrlo slabašnih, posustali su istog dana da bi se na kraju sesije na berzi opet pretvorili u prodaje. To se na Volstritu inače zove "skok mrtve mačke" gde opisuju fintu kada je oporavak i kupovina samo kratkotrajan privid. Naravno, postavlja se razumno pitanje šta se to desilo da su svi ti bikovski kupci odjednom dobili neki strah i ne kupuju refleksivno čim berza i malo padne.\nI ne samo da ne kupuju, nego čak i prodaju padove i koriste ih da utrpaju ono što prodaju naivnijim učesnicima, da ne upotrebimo drugi, vulgarniji izraz.\nOvaj prelaz i fluktuacije su jedna od najvećih misterija berzi i tržišta pošto je mnogima potpuno nejasno zašto su odjednom gomile zaluđenih kupaca prestale da kupuju. Pošto su to dugogodišnji procesi, lako se dobije privid i zabluda da je to uvek tako, da je to njihova navodna "ljudska priroda" i da su oni uvek tako zaluđeni. Naši čitaoci svakako znaju odgovor koji su to "životinjski nagoni" koji su jedan od najbitnijih pokretača tržišta.\nZa one koji veruju samo u ortodoksne teorije efikasnih tržišta gde navodno sve ima smisla i učesnici na tržištima uvek racionalno reaguju, to je neprihvatljiv šok i hladan tuš koji pobije njihove najdublje vere i dogme. Inače, kao što smo već pre pomenuli, ovaj čudni pojam ne samo da je prihvaćen od najvećih teoretičara i umova kapitalizma, nego su ga oni i skrojili! Već smo pomenuli u prethodnim raportima iz Silicijumske doline da je pojam "životinjski nagon" prvi uveo i formulisao najveći i najčuveniji ekonomista i teoretičar kapitalizma Džon Mejnard Kejns.\nSuština priče je da je srce celog sistema jedan iracionalan i nepredvidiv proces koji je glavni mehanizam formacije kapitala. Ekonomski udžbenici guraju teorije efikasnih tržišta i racionalnih odluka o formaciji kapitala i novčane mase, ali gruba realnost je da je taj ključni proces na nivou najprimitivnijih ljudskih nagona. Naravno, treba da naglasimo da to ne znači da takav čudan i primitivan sistem ne može da radi nikada. Naprotiv. U periodima ekspanzija, brzog ekonomskom razvoja i finansijskih manija, on radi veoma dobro, u stvari, suviše dobro. Njegova druga slika i lice se otkrivaju tokom recesija kontrakcija i kriza kada su svi u čudu šta se to dešava i ko to stalno gasi svetlo.\nDa rezimiramo, proces formacije kapitala je veoma primitivan u suštini, bar sa strane filozofskih i socijalnih razmatranja, pošto se svodi na jedan haotični primitivizam. Međutim, veoma je bitno naglasiti opet da to ne znači da taj proces ne fukcioniše! On ne samo da radi na mahove nego je u globalu i u proseku najbolji mehanizam formacije i suštine bogatstva i kapitala, i ključni je razlog što je kapitalizam pobedio i potukao sve alternativne ekonomske sisteme. Osim filozofskog i socijalnog primitivizma, takođe je u pitanju i ekonomski primitivizam zbog toga što čak i danas ceo svet, uključujući i počevši od najvećih pobornika i praktikanata kapitalizma, u stvari veoma slabo sve to razume. Razlog je maltene religiozno dogmatsko pobijanje teorija koje pokušavaju da stave bar malo svetla na taj neverovatni mehanizam, i stalna i neprestana, uzaludna promocija navodno efikasnih tržišta gde se svi racionalno ponašaju i cene su uvek dobro formirane. Uspešni učesnici tržišta znaju da su sve ovakve dogme samo zabluda i razvijaju svoje mehanizme koje primenjuju za trgovinu na tržištima. Inače, jedna mala ilustracije ove situacije je česta pogrdna karakterizacija ekonomije kao "očajne nauke", to jest aktivnosti koja uopšte nije stvarno egzaktna i naučna, nego ima samo takav privid i fasadu. Za one koji misle da su tako nešto zlobno smislili najveći kritičari ekonomije, biće iznenađeni da čuju da takav stav imaju najpoznatiji i najelitniji ekonomisti koji su to sročili iz frustracije i uzaludnosti ekonomije kao discipline.\nU vezi sa ovom pričom o životinjskom nagonu i formaciji kapitala, naši redovniji čitaoci već možda imaju dobru ideju šta je jedan od glavnih faktora koji utiče na paljenje, podrivanje ili gašenje i suzbijanje takvih nagona. To su naravno kamate i onda postaje jasnije zašto su kamatne stope toliko bitne u celom ekonomskom sistemu.\nNaivni učesnici i posmatrači, kao i masa potrošača, misle da je to neka nebulozna apstrakcija i da ih nije brige ako plate neki procenat više za zajmove, ako mogu da ih pokriju.\nOni ne shvataju da je priča mnogo dublja i da su kamatne stope i njeni ne samo dugogodišnji trendovi sreće, kapitala i bogatstva u svetu, već imaju i suprotnu ulogu stotinama godina. Shvatanje i spoznaja ove činjenice je osnova uspešnog učestvovanja na tržištima i pravljenja kapitalom i bogatstvom.\nberza pad rast analiza Volstrit oporavak Dr Borislav Agapijev


Приказивање чланака по тагу radna grupa - AGROPRESS - Udruženje novinara za poljoprivredu\nTraži se dugoročno rešenje za malinu\nVreme će pokazati da li će radna grupa, u kojoj će biti predstavnici proizvođača, otkupljivača, Instituta za voćarstvo u Čačku, ministarstava poljoprivrede, trgovine, privrede i Uprave carina, čije osnivanje je najavljeno, moći da reši višegodišnje i nagomilane probleme u srpskom malinasrtvu. - Formiranje radne grupe, koja bi trebalo da ponudi strateška i dugoročna rešenja za probleme u proizvodnji i plasmanu tog voća najavio je ministar poljoprivrede i zaštite životne sredine Branislav Nedimović je, nakon sastanaka sa proizođačima i otkupljivačima održanim u Ivanjici, Arilju i Beogradu. Tvrdnje da domaću proizvodnju ugrožava uvoz maline, ministar je označio kao netačne i objasnio da je u januaru i februaru ove godne u Srbiju uvezeno samo 1.000 tona tog voća, od čega čega 600 tona iz BiH. U isto vreme izvezeno je oko 12.000 tona pri čemu, prema oceni Nedimovića, srpska malina dominira kvalitetom na svetskom tržištu. - Želimo na sveobuhvatan način da sagledamo malinu kao strateški poljoprivredni proizvod, koji nećemo da posmatramo samo kroz prizmu otkupne cene već i šire, odnosno da li imamo dovoljno skladišnih kapaciteta za kompletnu proizvodnju i šta će se dešavati u narednim godinama. Zato je neophodno da se napravi strateški plan ne samo za ovu, nego i za naredne godine, jer je malina strateški proizvod Srbije - poručio je ministar Nedimovića. Vlasnici hladnjača iskazuju optimizam u vezi sa namerama ministra i nadaju se da će uspeti da reše i problem velikih zaliha maline prošlogodišnjeg roda. S druge strane, podsećaju da je prošlogodišnji izvoz smanjen za 12 odsto, kao i da padaju izvozne cene tog voća. Dodatni problempredstavlja i činjenica da je Srbija jedini izvoznik čiji se svaki deseti kamion sa malinama proverava na noro virus, pa je potrebno da se primenjuju zakonske odredbe o zdravstvenoj bezbednosti, ali i standardi koje važe na svtekom tržištu. Navodeći da bi radna grupa trebalo da ponudi dugoročna rešenja za probleme u srpskom malinarstvu, Paun Petrović, vlasnik hladnjače "Frigo Paun" kod Požege, kaže da je neophodno da se osmisli strategija razvoja malinarstva. Na opasku da nije prvi put da predstavnici države osnivanju slične komisije i da obećavaju rešenja, posebno u predizbornim kampanjama, a da su problemi u malinarstvu postali hronični i da se nagomilavaju, Petrović kaže da je to jeste tačno, ali da se pokrenuta inicijatuva razlikuje od prethidnih. - Za razliku od prethodnih ministara, koji su se uvek stavljali na stranu proizvođača ne uzimajući u obzir argumente hladnjača, sada je to, moj je utisak, mnogo ozbiljniji pristup. Aktueni ministar se do detalja informisao o kompletnoj proizvodnji, ne samo u Srbiji nego i u okruženju i u svetu, i na sastancima je bio pravi medijator. Od kada sam ja u malinarstvu, on je prvi ministar poljoprivrede koji razume problematiku i nisam stekao utisak da je u pitanju predizborna kampanja - ističe za Biznis Petrović. Komentarišući problem u vezi sa zalihima prošlogodišnjeg roda naš sagovornik podseća da je prošle godine ubrano oko 90.000 tona i da će u hladnjačama ostati od 25.000 do 30.000 tona. - Za prva dva meseca ove godine izvezeno je 12.000 tona, a u isto vreme prošle godine to je bilo gotovo dva puta više, odnosno oko 22.000 tona. Velika količina zamrznute maline ostala je u hladnjačama i procena je da ćemo novu berbu dočekati sa zalihama od 25.000 do 30.000 tona. Činjenica je da je dobra cena maline izazvala hiperprodukciju ne samo u Srbiji, nego i u drugim državama. Primera radi, u Vojvodini malina se ranije nije uzgajala, a prošle godine je zasađeno više od hijadu hektara i to u okolini Vrbasa, Sombora i takav trend se nastavlja. Slično je i na Kosovu, a zasadi su prošireni i na jugu Srbije, oko Leskovca i Vranja. Zanimljivo je da se Mađarska, koja je nekada bila među najvećim proizvođačima u Evropi, odmah posle Srbije, ali je kasnije znatno smanjila proizvodnju, sada vraća na tržište - navodi Petrović. O očekivanom prinosu i kvalitetu ovogodišnjeg roda, kaže da je potencijal veći nego prošle godine, ali da će se ostvariti u zavisnosti od vremenskih prilika. Navodi takođe da je otkupnu cenu, u ovom trenutku, nezahvalno prognozirati. "Na sastancima u ministarstvu konstatovano je da je još rano da razgovaramo o otkupnoj ceni. Na to će uticati rod i kvalitet maline ali i zalihe prošlogodišnjeg roda u hladnjačama", kaže Petrović. Dobrivoje Radović iz Ivanjice, predsednik Asocijacije "Malinari Srbije", ukazuje da je to udruženje iniciralo razgovore sa predstavnicima ministarstva poljoprivrede u Ivanjici i da su tom skup prisustvivali predstavnici 37 udruženja proizvođača maline i kupine iz cele Srbije, te da su ministra upoznali sa tri glavna zaključka. I on se zalaže za to da se malina proglasi za strateški proizvod i da se zaštiti njeno geografsko poreklo, i kao argument navodi podatak da od proizvodnje maline, direktno ili indirektno, živi oko 4,5 miliona građana, dok je devizni priliv ostvaren izvozom tog voća, prošle godine premašio 248 miliona evra. Na tvrdnje vlasnika hladnjača o velikim prošlogodišnjim zalihama koje neće moći da se izvezu do početka nove berbe, kao i o niskim izvoznim cenama, Radović kaže da zalihe ne postoje u velikim, već samo u malim hladnjačama. - Veliki otkupljivači, hladnjače i izvoznici žele da ugroze tržišnu poziciju malih hladnjača, a time indirektno i poziciju proizvođača. Male hladnjače delimično imaju i svoju proizvodnju i veliki otkupljivači ih ucenjuju cenama koje se kreću od 140 do 170 dinara - objasnio je i naveo da je na sastanku sa hladnjačarima u Arilju, ministar Nedimivić saopštio da je u prethodnih dvadesetak dana prosečna izvozna cena "rolenda" bila 2,45 evra. On tvrdi da je trenutna prosečna izvozna cena griza 1,85 evra, a prošle godine je iznosila 2,3 evra. "Uvek je bilo cena kilograma sveže maline bila identična izvoznoj ceni griza. To je odredilo tržište, a ne proizvođači, i akontna cena ovogodišnjeg roda ne sme da bude niža od 1,85 evra", kaže naš sagovornik koji je odbacio navode otkupljivača i vlasnika hladnjača da je taj iznos nerealan jer će, kako navodi, ovogodišnji rod, zbog mraza, biti niži za 30 do čak 40 odsto. Izvor: Danas


Rat isforsiran - KONTRAPUNKT - - Rat isforsiran\nNedelja, Februar 12, 2006 - 11:07 PM NT - 1131 Reads Iz drugih izvora\nOtkriće jednog od vrhunskih obaveštajaca SAD Državni vrh bio unapred rešen da napadne Irak uprkos protivljenju CIA da se ne kreće u vojni pohod – tvrdi doskorašnji antiteroristički specijalista Pol Pilar (Od našeg stalnog dopisnika)\nVAŠINGTON, 11. februara – Da je Bela kuća uvažila analize CIA, rata u Iraku verovatno ne bi ni bilo, a ako bi do njega došlo, izbio bi kasnije i sa boljom pripremom za posleratne lomove. – Ovo tvrdi Pol Pilar, jedan od vrhunskih američkih obaveštajaca, koji je posle penzionisanja prošlog oktobra u Centralnoj informativnoj agenciji, postao profesor bezbednosti na prestižnom vašingtonskom Univerzitetu „Džordžtaun”.\nNjegovo otkriće da političko rukovodstvo nije poštovalo savete špijunske mreže direktno protivreči zvaničnim verzijama državnog vrha da je odluku za rat donelo na osnovu izveštaja CIA da Irak poseduje oružje za masovno uništavanje, a koji su se kasnije ispostavili kao pogrešni. – Odluka da se krene u rat je isforsirana, doneta je unapred, nezavisno od netačnih informacija CIA, koje su državni vođi samo politizovano naduvavali kako bi poduprli svoj već skovani plan za invaziju – sugeriše Pilar, člankom u novom broju uticajnog časopisa „Forin afers”.\nTo je prvi put, primećuju hroničari, da jedan viši obaveštajni funkcioner i „insajder” optužuje administraciju Džordža Buša za manipulisanje podacima špijunske službe kao i nepoštovanje bitnih preporuka njenih analitičara. Pilar je, kako precizira „Vašington post”, 28 godina radio u CIA gde je bio „uticajan igrač iza scene, cenjen kao vodeći antiteroristički analitičar”. Pri kraju te nedavno okončane karijere on je, dodaje se, bio „zadužen za koordinaciju ocena koje je obaveštajnih 15 agencija (SAD) davalo o Iraku”.\nSadašnja otkrića tako kvalifikovanog eksperta mogla bi da usijaju već rasplamsalu raspravu, ovde i u inostranstvu, o smislu pokretanja najvećeg rata današnjice. Mnoge ankete pokazuju da većina Amerikanaca smatra da u taj vojni pohod nije trebalo kretati, pa dobrim delom zbog toga iskazuju nezadovoljstvo vladajućim kursom, koji se ogleda i u niskom rejtingu predsednika, pa i političara uopšte.\nBuš i njegovi saradnici istrajno ističu da samo „politikanti” mogu da ih terete za manipulisanje obaveštajnim podacima u političke svrhe. „Odluku o ratu doneli smo na osnovu obaveštajnih podataka” kažu, „takvih kakvi su nam ponuđeni a odgovornost za to što oni nisu tačni snose oni koji su nam ih dali”. Šef Bele kuće je, doduše, nedavno rekao da i sam oseća deo odgovornosti za ratni pohod ali je nastavio da ga opravdava rezultatom da je „svrgavanjem Sadama Huseina svet postao bolji i sigurniji”.\nPilar predočava, međutim, da je Bušova administracija neprestano vršila pritisak na obaveštajce da „pronalaze materijal koji bi doprineo kretanju u rat, uključujući i informacije o vezi, čije su postojanje analitičari poricali, između Huseina i Al kaide”. Pa kaže da su obaveštajci morali da „utroše ogromno vreme i pažnju kako bi utolili nezajažljivi apetit”(vlasti) za dokazivanje veze Bagdada sa organizacijom Osame bin Ladena. Takvo „zastranjivanje”, smatraju pojedini komentatori, udaljavalo je obaveštajce od glavnog posla – da utvrde realno stanje u Iraku.\nPritisak za dobijanje „zadovoljavajućeg odgovora” administracija je izvodila i „ponavljanjem istih pitanja” a kad su obaveštajni analitičari pružali otpor, „pojedini saveznici administracije su ih optuživali da „pokušavaju da sabotiraju predsednikovu politiku”.\nU nastaloj diferencijaciji, donosioci političkih odluka su „ignorisali analitičare koji su dovodili u pitanje kretanje u rat, i favorizovali one koji su podržavali takvo rešenje” tvrdi Pilar. Uz napomenu da je odozgo „vetar duvao stalno u jednom pravcu”.\nAutor oštre kritike, precizira i da je vlast zanemarivala analize koje su upozoravale da predstoje velike teškoće, kakve i danas postoje, posle okončanja glavnih ratnih operacija. Oglušila se, takođe, i o zaključke obaveštajaca da je „rašireno mišljenje i u SAD i u inostranstvu” da je Sadam već prilično pritešnjen embargom UN pa da je „najbolji način za delovanje – agresivna inspekcija uz dodatne sankcije”.\nIz takvih postavki Pilar zaključuje da rata nije moralo da bude, a ako se on već želeo, onda se trebalo bolje pripremiti za vreme posle, u kome je došlo do pojačanog gerilskog dejstva, atentata, diverzija. A sad, šta je tu je, pa on ističe da je cilj njegovog sadašnjeg kritičkog nastupa, kako ga danas citira „Njujork tajms” da se „obnove pokidane veze između izveštaja špijuna i načina na koji to koriste lideri” pri čemu kao problem vidi „podilaženje” obaveštajnih šefova predsedniku.\nStoga, poziva Belu kuću i Kongres (parlament) da donesu deklaraciju kojom bi obaveštajna služba bila „jasno odvojena” od politizacije. Pa predlaže da se osnuje posebno nezavisno telo za kontrolu regularnosti tih aktivnosti i odnosa.\nPolemika povodom njegovih kritika i predloga sledi. Mogla bi i da se ispostavi kao jedan od ključnih usmerivača volje birača za predstojeće delimične izbore.


Korona virus i turizam: Šta sve od 18. septembra čeka one koji se vraćaju u Srbiju : Južne vesti\n07:09, 18. 9. 2020.\nGrađani će pri ulasku u zemlju dobiti upozorenje o obavezama koje su dužni da ispune.\nZa državljane Srbije koji se vraćaju u zemlju, od petka 18. septembra važe nova pravila - moraju da se prijave za poseban zdravstveni nadzor.\n„Svi građani Republike Srbije koji od petka posle 18 časova uđu u zemlju biće pod posebnim zdravstvenim nadzorom", navodi se u saopštenju Ministarstva zdravlja.\n„Rizik (od povećanja broja zaraženih u Srbiji) definitivno postoji, ali ne očekujem dramatično povećanje", izjavio je za RTS epidemilog Predrag Kon.\nImunolog Srđa Janković očekuje da se građani koji se vraćaju postupe odgovorno i savesno, i da svako ima ličnu odgovornost.\n„Čak iako je neko očekivao da će policija nekoga kontrolisati - to nije suština ove mere. Ovo nije prinudna mera, ali jeste obavezna u smislu moralne obaveze svakog pojedinca da čuva svoje zdravlje i zdravlje svih nas ostalih", rekao je Janković.\n„Svi građani će pri prelasku granice dobiti zdravstveno upozorenje o obavezama koje su dužni da ispune", ističu iz Ministarstva zdravlja.\n„Jedina obaveza svakog građanina je prijava kroz taj portal", izjavio je Kon.\n„Sistem elektronskog prijavljivanja je napravljen tako da se sve završava za 30 sekundi", dodao je on.\n„Ako ta osoba dobije neke tegobe, povišenu temperaturu, gubitak čula mirisa, ukusa i respiratorne tegove, odmah treba da se javi u kovid ambulantu", navodi Kon.\nTo znači da desetog dana od povratka iz inostranstva - svi koji do tada nisu dobili uputstvo da se jave u Kovid ambulantu - treba da još jednom urade test samoprocene.\nPrvih dana je na graničnim prelazima Jabuka i Gostun sa Crnom Gorom bilo gužvi.\nRTS je u petak javio da se na prelazu Gostun čeka 10 do 15 minuta, a iz Uprave carine da su na prelazu Jabuka otvorene tri trake da bi se izbegle veće gužve.\n„Odlučili smo da poslednje dane leta provedemo na moru, ali nismo mogli da ostanemo imuni na apel i krenuli smo nazad, iako smo planirali da ostanemo malo duže", rekao je za sajt B92 Danilo Paunović iz Čačka.\n„Na granici čekamo već duže od pola sata, ispred je oko 20, a iza oko 30 automobila", dodao je on.\nIz Ministarstva upozoravaju da svako nepostupanje po uputstvima iz zdravstvenog upozorenja predstavlja „grubo kršenje epidemioloških mera i svesno ugrožavanje sopstvenog zdravlja, ali i zdravlja kompletnog stanovništva Republike Srbije".\nKako navode, rizična i neodgovorna ponašanja „mogu relativno brzo dovesti do ponovnog i još bržeg širenja korona virusa među stanovništvom".\n„Onaj ko se bahato ponaša i dovede do zaražavanja drugih osoba, naročito sa tragičnim posledicama, ne može da izbegne ono što u zakonu piše", ističe Kon.\n„To vam je kao kada se pogrešno parkirate gde je zabranjeno, ako ne to ne poštujete, bićete sankcionisani. Neće biti lova, ali će biti kazni", rekao je Kon ranije za Blic.\n„Ako očekujete povratak 50.000 ljudi, koje treba da pratite deset dana, to je pola miliona nadzora. Tako nešto nije moguće sprovesti bez vanrednog stanja", istakao je Kon.\n„Ako želimo, a ja želim, da nam se nikada više ne ponovi jul mesec, mi moramo mesecima unapred da razmišljamo i planiramo", rekao je Kon.\nSituacija u zemljama regiona je nešto lošija.\nU Hrvatskoj je 18. septembra registrovano još 250 slučajeva, u Sloveniji 104, u Bosni i Hercegovini 394, a u Crnoj Gori 212.\nU saopštenju Ministarstva zdravlja se na kraju ističe da poštovanje preventivnih mera „i dalje ostaje jedini siguran i dokazan način zaštite od korona virusa".\n„Nošenje maske u zatvorenim prostorima, održavanje razdaljine, kao i redovna higijena ruku i dezinfekcija prostora, od ključnog su značaja za sve nas i jedini put to očuvanja našeg zdravlja", navode.\n„Sve do pojave vakcine, samo gvozdenom disciplinom možemo doći do zajedničkog cilja, a to je konačna pobeda nad korona virusom i to ćemo svi zajedno, bez sumnje, uspeti", navodi se.\nPratite nas na Fejsbuku iTweets by bbcnasrpskom . Ako imate predlog teme za nas, javite se na [email protected].co.uk


Ovo je istaknuto juče u Sarajevu, na prvoj bh. konferenciji o ljudskim potencijalima koja je nazvana “Savremeni trendovi u upravljanju ljudskim potencijalima”. Konferenciju je organizovalo preduzeće “Boljiposao.ba”, a prisustvovao joj je veliki broj menadžera ljudskim potencijalima, direktori i rukovodioci bh. firmi, te predavači iz ove oblasti iz Evrope.\n“Firme ovdje još ne shvataju važnost ulaganja u ljudske potencijale. Ako direktor shvati da je kadrovski menadžer partner menadžmentu, poslaće ga na postdiplomske studije, a njegova funkcija biće barem savjetnik generalnog direktora. Glavni zadatak menadžera je da zna rasporediti ljude na pravo mjesto”, kazala je Danica Purg, direktorica i dekanesa IEDC Poslovne škole Bled.\nDodala je da ključne osobe u uspješnoj organzaciji odlikuje, između ostalog, to što promovišu viziju svoje organizacije, postaju doživotni studenti, vjeruju u ljude i ulažu u njih i omogućuju timski rad. Učesnicima konferencije je poručila da je asocijacija kadrovskih menadžera ono što je potrebno.\nFilip Stajls, profesor na Institutu za menadžment pri Kembridž univerzitetu, kazao je da prate kako kompanije upravljaju ljudskim potencijalima, te da razliku između velikih i prosječnih kompanija čini i odgovor na pitanje do koje su mjere lideri vizionari i koliko su predani. Istakao je da ljudi odlaze iz firme zbog šefa i jer gledaju kako se ništa ne čini kada neko ima loš učinak. Kao primjere uspješnih firmi, koje dobro upravljaju ljudima, naveo je kompanije “Toyota”, IBM i “Microsoft”.\nRadenko Stanić, menadžer ljudskim resursima u bh. firmi “Tropic”, istakao je da vlasnik preduzeća treba da bude vizionar, da vjeruje u ljude i da im omogući razvijanje, što je potrebno za odlične rezultate.\nPrioritet Slovenije podrška ulasku BiH u EU\nSlovenija će dati maksimalnu podršku BiH i zapadnom Balkanu da što prije uđu u EU i sklope Sporazum o stabilizaciji i pridruživanju.\nOvo je juče rekao Žorž Emiljan, ekonomski savjetnik pri Ambasadi Republike Slovenije u BiH, istakavši da će to biti prioritet Slovenije kada iduće godine preuzme predsjedavanje EU. Napomenuo je da je Centralnoevropski sporazum o zoni slobodne trgovine (CEFTA) bitan, jer omogućava bezgranično poslovno sarađivanje i investiranje. Nezavisne N.


Često se ljudi žale da nisu zadovoljni svojim životom i možda nemaju konkretan razlog za to, ali osećaju nezadovoljstvo. Nešto ih tišti iznutra, nije im baš najjasnije odakle to dolazi, niti šta da preduzmu u vezi sa tim. Za to postoje tri razloga i, ako je to i kod vas slučaj, evo šta možete…\nToksični odnosi su već sami po sebi teški te im nisu potrebni dodatni izazovi, kojima često ljudi koji su u takvim odnosima sami doprinose. Istina, nije uvek lako naći meru u odnosima koji su zahtevni, ali je moguće, samo je važno pozabaviti se tim odnosom kvalitetno i konstruktivno. Koja ponašanja dodatno otežavaju ionako tešku…\nKada se upuštaju u vezu s nekim, ljudi uglavnom žele da ta veza potraje, da bude ispunjena ljubavlju i nezaboravnim trenucima radosti, uživanja, podrške, razumevanja…, a istovremeno najveći broj ljudi ne veruje da to moguće. Naučeni su da je „ljubav do kraja života“ moguća samo u romanima i na filmovima, a da je stvarni život…\n6 NAČINA NA KOJE UNIŠTAVATE SVOJU LJUBAVNU VEZU\nMožda i vi ponekad imate osećaj da vas partner ne gleda istim očima kao pre. A možda se i vama desi da sada kod njega primećujete stvari koje ranije niste primećivali, a koje ozbiljno počinju da vam smetaju? Ponekad se desi da od samog početka znate za neke osobine koje vam ne odgovaraju, ali ste…


Ministarstvo unutrašnjih poslova saopštilo je da je u prvoj polovini ovog meseca u odnosu na isti period 2019. godine, pre izbijanja pandemije koronavirusa, broj zahteva za izdavanje ličnih dokumenata, pasoša i ličnih karti građana veći za 40 odsto.\n- Od početka meseca u svim policijskim upravama i stanicama u Srbiji dnevno se podnosi u proseku oko 10.000 zahteva, a osim toga svakodnevno oko 8.500 građana dođe u policijsku stanicu da podigne lična dokumenta, pasoše i lične karte - navodi MUP.\nIstiču da je samo tokom ponedeljka izdat rekordni broj ličnih dokumenata – 9.139 pasoša i 3.164 ličnih karata.\n- Da bismo unapredili rad i ubrzali proces, a time i građanima omogućili da efikasnije dođu do ličnih dokumenata, povećan je broj šaltera sa 390 na 480, a u najopterećenijim policijskim stanicama produženo je i radno vreme - dodaje se u saopštenju.\nNapominju i da usled epidemiološke situacije, veliki broj građana nije pravovremeno produžio ili zamenio lična dokumenta, zbog čega je ove godine znatno povećan broj zahteva.\n- Ministarstvo unutrašnjih poslova preduzelo je sve mere kako bi efikasno odgovorilo na povećane zahteve građana i poziva ih da na vreme provere važnost svojih putnih isprava i ličnih dokumenata i pravovremeno podnesu zahtev za izdavanje novih, ne čekajući zadnji trenutak, pred istek dokumenta, da to učine - zaključuje se u saopštenju MUP-a.\nBjelogrlićev "Toma" premijerno na Sarajevo film festivalu\nFilm "Toma" reditelja Dragana Bjelogrlića o pevaču i kompozitoru narodne muzike Tomi Zdravkoviću (1938-1991) biće premijerno prikazan 20. avgusta na zatvaranju Sarajevo film festivala, saopštili su danas organizatori.


Izvor: VOA, 14.Okt.2019, 16:33\nKraljica Elizabeta iznela je u britanskom parlamentu agendu vlade premijera Borisa Džonsona, koja podrazumeva izlazak Britanije iz EU 31. oktobra, novi dogovor sa Unijom i taktiku za pridobijanje glasača na mogućim vanrednim izborima. Kraljičin govor služi da se u parlamentu iznese agenda rada vlade za narednu godinu. Govor za 93-godišnju kraljicu piše vlada. S obzirom na ključne razgovore o Bregzitu tokom nedelje i moguće vanredne izbore u bliskoj budućnosti, opozicija je optužila premijera Borisa Džonsona da je zloupotrebio politički neutralnu kraljicu za izlaganje svoje predizborne agende. Kraljica je govorila o 20 zakonskih predloga, uključujući i onaj o primeni dogovora o Bregzitu - ako ga Džonson postigne ove nedelje sa EU. "Prioritet moje vlade je oduvek bio da osiguram izlazak Ujedinjenog Kraljevstva iz EU 31. oktobra...Vlada namerava da radi na postizanju novog partnerstva sa EU, baziranog na slobodnoj trgovini i prijateljskoj saradnji", rekla je kraljica u svom govoru. Plan vlade uključuje i imigracioni sistem posle izlaska Britanije iz EU, reformu pravosuđa, promenu u sistemu zdravstvenog osiguranja i obećanje da će se više izdvajati iz budžeta za stimulisanje rasta. "Ljudi su umorni od blokade i čekanja da se nešto promeni. I neće više da čekaju da okončamo Bregzit", napisao je Džonson u izjavi koja je pratila kraljičin govor. Ali, politička budućnost Borisa Džonsona kao i mogućnost da ostvari planiranu agendu je prilično neizvesna. Vodi manjinsku vladu i otkad je u julu postao premijer, nije uspeo da dobije većinu ni za jedan svoj zakonski predlog. Sve stranke žele prevremene parlamentarne izbore, ali nisu saglasne oko toga kada bi ih trebalo održati. Opozicioni laburisti kažu da je kraljica iskorišćena da promoviše predizborni manifest Konzervativne stranke. Kraljičin govor će biti predmet debate u parlamentu narednih dana i o njemu će se glasati. Iako to zvanično nije glasanje o poverenju vlade, može biti iskorišćeno da dodatno destabilizuje poziciju Borisa Džonsona.\nKraljičin govor: Bregzit 31. oktobra i novi dogovor sa Evropskom unijom\nIzvor: Radio Slobodna Evropa, 14.Okt.2019\nBritanska kraljica Elizabeta iznela je u parlamentu agendu vlade premijera Borisa Džonsona, koja podrazumeva izlazak Britanije iz EU 31. oktobra, novi dogovor sa Unijom i taktiku za pridobijanje glasača na mogućim vanrednim izborima. Kraljičin govor služi da se u parlamentu iznese agenda rada vlade...


Gondola invazivna za kulturno nasleđe - Dijalog.net\nNaslovna Civilno društvo Gondola invazivna za kulturno nasleđe\nBeograd, 7. maj 2019. – Predstavnici organizacije posvećene očuvanju kulturnog nasleđa Evropa Nostra ocenili su da je projekat izgradnje beogradske gondole "invazivan za kulturno nasleđe" i da ne postoje "dovoljno jasni razlozi koji se tiču turizma i saobraćaja koji bi opravdali takvu vrstu projekta".\nIzvršni potpredsednik Evropa Nostre Gi Klos rekao je na predstavljanju zaključaka te organizacije o izgradnji gondole, da je u pitanju "ozbiljno problematičan projekat" na lokaciji koja je izuzetno značajna.\nKlos je dodao i da postoji nesrazmera između onoga što su potrebe Beograda i kulturne vrednosti Beogradske tvrđave.\nGeneralna sekretarka te organizacije Sneška Kvadvlih-Mihailović rekla je da je u svim razgovorima koje je delegacija imala, zaključeno da postoje "ozbiljne primedbe na primenu zakona", kao i da nisu urađene studije o uticaju na kulturno nasleđe i životnu sredinu.\n"Smatramo da bi bilo neodgovorno da institucije vlasti odmah donesu konačnu odluku. Neophodno je da se uloži vreme kako bi se napravile studije i proučile primedbe na zakone", rekla je Kvadnlih-Mihailović.\nOna je dodala i da "Evropa Nostra", nakon razgovora sa stručnjacima i premijerkom Anom Brbabić, veruje da postoji prostor za dijalog koji mora da bude "profesionalan, konstruktivan i da uvažava mišljenje struke".\nKvadvlih-Mihailović je navela da će organizacija izraditi izveštaj koji će rezimirati primedbe koje su ustanovili, i koji će nakon toga poslati svima koji su odgovorni za donošenje konačnih odluka, kao i predstavnicima EU.\nKlos je podsetio na postojanje programa "7 najugroženijih" koji svake godne bira sedam najugroženijih lokaliteta na svetu, i da je Beogradska tvrđava upravo jedan od primera koji bi bio adekvatan za nominaciju za tu listu.\nStručna delegacija najveće evropske organizacije posvećene očuvanju kulturnog nasleđa Evropa Nostra predstavila je u Medija centru zaključke o poseti Beogradu povodom izgradnje gondole od Ušća do Kalemegdana.\nDelegacija sastavljena od arheologa, arhitekata, konzervatora, urbanista, ekonomista i pravnika, sastala se tokom vikenda sa strukovnim udruženjima, naučnim institutima i univerzitetima koji se aktivno bore protiv projekta gradnje gondole, prenosi Euractiv.\nOznakeEvropa Nostralokalna samoupravaNe davimo Beograd\nPrethodno Uručene ovogodišnje NUNS-ove nagrade za istraživačko novinarstvo\nSledeće Eskalacija sukoba između mađarskog populističkog premijera i Evropske narodne partije (EPP) uoči izbora za Evropski parlament\nTop Tags Srbija i Evropska unija OCD evropske integracije istraživanje Evropska komisija Evropska unija vladavina prava mediji mladi ljudska prava lokalna samouprava Vlada Republike Srbije Civilno društvo konkurs Društvo


Lokalni sport - Nedelja 29.04.2012 - 18:08\nZavršeni izbori u vranjskoj fudbalskoj sudijskoj organizaciji, javnost isključena sa skupa\nDanilo Mihajlović, fudbalsaki sudija na „Jelen“ Super ligi, izabran je za predsednika opštinske sudijaske organizacije od strane delegata na redovnoj izbornoj Skupštini.\nZa potpresednika je izaabran Ivica Mladenović, radnik „Simpa“, saznaje OK RADIO iz dobro obaveštenih izvora.\nSkupština sudijske organizacije je održana u najvećoj tajnosti, bez prisustva medija, kao i Skupština trenerske organizacije.\nMihajlović i Mladenović su po drugi put izabrani na period od četiri godine od strane „dirigovanih“ delegata, koje u organizaciji sami određuju, u dogovoru sa predsednikom Okružnog fudbalskog saveza, Dejana Ivanovića, direktora Dinama.\nSada se očekuju izbori za opštinsku fufbalsku ogrganizaciju i čeka se da se vidi da li će ponovo biti izabran Goran Nastić, sekretar Dinama, čiji je dosadašnji izbor krajnje diskutabilan zbog sukoba interesa.


Nikolić:Možda ne možemo sprečiti članstvo Kosova u UNESKO ali moramo podići glas\nPredsednik Srbije Tomislav Nikolić izjavio je večeras u Njujorku da Srbija možda ne može sprečiti nameru Kosova da postane član UNESKO ali da Beograd mora podići glas protiv pokušaja zatiranja srpske pravoslavne baštine na Kosovu i Metohiji.\n„Ukazaću sutra na zasedanju Generalne skupštine UN na napore Albanije i još 44 države da Kosovo postane član UNESKO kao i na potrebu da Priština počne da vodi računa o srpskoj hrišćanskoj, pravoslavnoj baštini u pokrajini. Vi jedan narod možete da oterate sa neke teritorije ali vi ne možete naše korene da izbrišete, to ne može i ne sme da se izbriše“, kazao je Nikolić za Radio-televiziju Srbije.\nPrema njegovim rečima, zahtev Prištine za članstvom u UNESKO predstavlja poslednji korak u „zatiranju Srba na Kosovu i Metohiji“.\nGovoreći o susretima sa predstavnicima drugih država tokom zasedanja Generalne skupštine UN, Nikolić je ocenio da se tokom tih razgovora „prvi put“ osetio kao predsednik države koja nije skrajnuta sa međunarodne scene već sa kojom se ozbiljno razgovora i računa u međunarodnim odnosima.\n„Ovo zasedanje Generalne skupštine UN je po mnogo čemu izuzetno, ne samo kao 70-godišnjica UN ili po tome što su predsednici Rusije i SAD, Vladimir Putin i Barak Obama govorili na istom skupu. Ja sam iskoristio priliku da sretnem više nego ikada predsednika država i vlada i u razgovoru sa njima, osećao sam ponos što lepo govore o Srbiji i što cene napore koje ulažemo u regionu kao i u nastojanjima da postanemo član EU“, rekao je predsednik.\nKomentarišući izjave predsednika Vlade Hrvatske Zorana Milanovića o Srbiji i njenim vlastima, Nikolić je ocenio da se radi o „necivilizacijskom i nevaspitanom ponašanju u kampanji“ koje je praktikovala i aktuelna predsednica Hrvatske Koinda Grabar-Kitarović.\n„To je nevaspitano ponašanje za koje oni ne misle koliko loših posledica može imati po buduće odnose dve zemlje. Hrvatska je članica EU ali to što radi, sigurno nije politika EU. Nemačka kancelarka Angela Merkel je to rekla i dodala da Srbija nije napravila nijednu grešku u odnosima sa Hrvatskom“, kazao je Nikolić.\nOn je dodao da će na sutrašnjem zasedanju Generalne skupštine UN u Njujorku podržati razvojnu agendu UN i govoriti o uticaju migracija koji je prema njegovim rečima, najteži u Srbiji zbog činjenice da Beograd nema pristup međunarodnim fondovima u vezi sa zbrinjavanjem migranata. (Beta)


Niška televizija » Vlada prihvatila ponudu Esmarka\nVlada prihvatila ponudu Esmarka\nObjavljeno 12.01.2015. 13:23\nBEOGRAD – Vlada Srbije prihvatila je danas ponudu kompanije Esmark Juroup B.V iz Amsterdama za strateško partenrstvo u Železari Smederevo, a slede pregovori sa izabranim ponuđačem radi zaključivanja ugovora, saopštila je Kancelarija sa saradnju s medijima.\nVlada je ponudu Esmarka prihvatila nakon razmatranja izveštaja Komisije za sprovođenje modela strateškog partnerstva u postupku privatizacije Železare.\nInače, za privatizaciju Železare su ranije bila raspisana dva tendera na koja se nije javio nijedan ponuđač.\nNa treći tender raspisan u decembru prijavljena su tri ponuđača od kojih je jedina validna bila ponuda kompanije Esmark.\nJavnim pozivom za izbor strateškog partnera za dokapitalizaciju Železare ponuđena je kupovina udela od 80,01 odsto, a vlasnik preostalih 19,99 odsto bi ostala država.\nOsnivač i prvi čovek Esmark stil grupe Džejms Bušar je ranije rekao Tanjugu da će ta kompanija, ukoliko pobedi na tenderu, u srpsku čeličanu uložiti 400 miliona dolara u narednih nekoliko godina, kao i da neće biti otpuštanja.\nOn je istakao da bi Esmark samo u 2015. investirao 28 miliona dolara u smederevsku Železaru, da bi se pokrenula druga visoka peć koja već neko vreme ne radi, a ulagalo bi se, kaže, i u centralnu fabriku.\nŽelzara je prvi put prodata nakon stečaja u martu 2003. američkom „Ju-Es stilu“ za 23 miliona dolara i do početka 2012. je bila veliki izvoznik i obuhvatala do 13 odsto ukupnog izvoza Srbije.\nVlada Srbije je u januaru 2012. godine otkupila Železaru od američkog „Ju-Es-Stila“ za simboličan jedan dolar.\nDržava sada mesečno pomaže proizvodnju u Železari sa oko 10 miliona dolara.\nVlada usvojila zakonski okvir za paket projekat Kostolac B\nVlada Srbije usvojila je Predlog zakona o potvrđivanju Ugovora o zajmu za kredit za povlašćenog kupca za drugu fazu paket projekta Kostolac B – Power Plant Project, između Vlade Srbije i kineske Eksport-import banke i uputila ga Narodnoj skupštini na razmatranje.\nKako je saopštila vladina Kancelarija za medije, Narodnoj skupštini je upućen i zahtev za održavanje vanrednog zasedanja.\nMinistar energetike Aleksandar Antić najavio je juče da će gradnja termoelektrane Kostolac B 3, zahvaljujući veoma povoljnoj finansijskoj liniji koju je Srbija dogovorila sa kineskim partnerima, početi u prvoj polovini ove godine, te da će to biti prvi takav objekat izgrađen u zemlji u poslednjih 30 godina.\nMinistar je kazao da je Vlada Srbije veoma ozbiljno pregovarala na sklapanju tog ugovora o zajmu i zauzvrat dobila veoma povoljan kredit sa rokom otplate od 20 godina, kamatom od 2,5 odsto.\n„Projekat će početi da se realizuje u prvoj polovini ove godine“, rekao je Antić.\nTanjug 12.01.2015 12:16\nFoto Tanjug/S.Radovanović, ilustracija\nOdržan skup Društva ekonomista Niša (VIDEO)\nĐogović: Izvoz Fijata u SAD manji deset puta


Ambasador Field se zahvalio Vladi premijera Bašića što podržava investiciju Adriatic Metalsa u Varešu - Top Vijesti\n-Ovo je mlada vlada koja, po meni, radi jako dobro, radi na uštedama u svim oblastima, a finansijski rezultat iz 2021. kaže da smo radili domaćinski. Imamo odličnu saradnju s partnerima u Ekonomsko-socijalnom vijeću, s privrednicima zajedno usaglašavamo programe poticaja, a novim kolektivnim ugovorima smo unaprijedili materijalni položaj zaposlenih na budžetu. Nadam se da će pandemija vrlo brzo prestati i da ćemo se potpuno fokusirati na razvoj – rekao je premijer Bašić.\nOn se zahvalio Vladi ZDK-a za dobru saradnju s kompanijom “Eastern Mining”, u vlasništvu “Adriatic Metalsa”, koja vrši istraživačko-rudarske radove u Varešu.\n-Taj projekat je jedna od najimpresivnijih stvari koje smo vidjeli u BiH, a dio mog posla je da osiguram da oni rade stvari na pravi način, ispunjavaju ekološke i druge standarde, ulažu u zajednicu i otvaraju radna mjesta koja imaju budućnost. Saradnja Vlade ZDK i “Eastern Mininga” ima pozitivan odjek i jedva čekam da se ova investicija realizuje kako je planirano – rekao je ambasador Field.\nAmbasador Field je rekao da projekat šalje pozitivne signale, koje je prepoznao i ugledni “Financial Times”.\n-Projekat otvara nova radna mjesta, ali je poruka koja se šalje iz Vareša mnogo šira, jer drugi investitori prate razvoj ove investicije – rekao je britanski ambasador.\nTagsambasador ambasador velike britanije investicije kanton vares velika britanija vlada zdk


Neltov doprinos očuvanju životne sredine - NELT\nNelt se aktivno bavi prikupljanjem i zbrinjavanjem ambalažnog otpada preko ovlašćenog operatera Sekopak.\nNelt se aktivno bavi prikupljanjem i zbrinjavanjem ambalažnog otpada preko ovlašćenog operatera Sekopak. U 2018. godini obezbeđeno je ponovno iskorišćenje 800 tona ambalažnog otpada sa tržišta Srbije.\nNa taj način kompanija doprinosi smanjenju količine otpada koji završava na deponijama a time i manjoj emisiji CO2. Ovim je uspešno je ispunjen opšti, kao i svaki specifični cilj za 2018. kada je u pitanu upravljanje ambalažnim otpadom.


Bugarska najavila slanje vojske na granicu sa Turskom - Sputnjik Srbija\nBugarska najavila slanje vojske na granicu sa Turskom\n12:39 03.03.2020 Preuzmite kraći link\nMinistar odbrane Bugarske je najavio da će izvesti vojsku na granicu, ako se situacija sa grčke granice prelije na bugarsku.\n„Ako se desi nešto slično kao u Grčkoj, neizbežno je učešće vojske. Mi smo spremni da u narednih nekoliko sati pošaljemo 400 ljudi, a u narednih 12 – još 1000. Mi na nivou Vlade imamo jasnu predstavu da ne smemo da pustimo ni jednog ilegalnog migranta u zemlju“, rekao je Krasimir Karakačanov.\nDanas je premijer Bojko Borisov izjavio da do sada nije bilo pritisaka na granici sa Bugarskom. On je objavio da država priprema veliki sastanak koji će biti posvećen rešenju nastale situacije.\n„Osim krize sa izbeglicama u Turskoj, u Siriji je primetna i humanitarna kriza. Oko milion ljudi nema vodu niti hranu. To ih tera u izbeglištvo. Mi u NATO-u smo odlučili da podržimo Tursku. Bugarska na tome insistira više od ostalih“, izjavio je Borisov uoči sastanka sa predsednikom Turske Redžepom Tajipom Erdoganom.\n„Nisam posrednik već zainteresovana strana“, dodao je on.


Grenel, Kosnet i Palmer ponovo traže ukidanje taksi odmah - NOVA portal\nPolitika Autor:Tanjug 27. Mar. 202007:29 > 07:55\nSjedinjene Američke Države ponovo su pozvale kosovske lidere da u potpunosti ukinu takse na robu iz Srbije, što je navedeno u zajedničkom saopštenju specijalnog izaslanika za dijalog Beograda i Prištine Ričarda Grenela, ambasadora Filipa Kosneta u Prištini i specijalnog predstavnika za zapadni Balkan Metjua Palmera.\n“SAD stoje uz građane Kosova, pohvaljuju kontinuirane napore zdravstvenih stručnjaka i drugih koji rade uz veliki rizik na smanjenju širenja Kovid-19 na Kosovu i pozivaju kosovske lidere da poštuju kosovski Ustav i vladavinu prava. Posvećeni smo radu sa bilo kojom vladom formiranom kroz ustavni proces”, poručila su sinoć trojica diplomata.\nOni su ponovili da takse na robu iz Srbije i BiH nanose štetu svim ljudima na Kosovu čime ometaju regionalnu saradnju u borbi protiv covid-19, uključujući odlaganje ulaska neophodne robe.\n“Specijalni izaslanik predsednika Ričard Grenel nikad nije video, ni razgovarao o takvom planu”, navodi se u saopštenju.


Radio BN | TREBINJE: Vozio sa preko 4 promila alkohola u krvi!\nTREBINJE: Vozio sa preko 4 promila alkohola u krvi!\nObjavljeno: 2019-11-13 12:37\nPolicija RS je tokom nedavne kontrole u saobraćaju utvrdila da je vozač iz Trebinja imao koncentraciju alkohola u organizmu u vrijednosti od čak 4,26 g/kg.\nPolicijski službenici Ministarstva unutrašnjih poslova Republike Srpske u okviru republičke akcije koja je trajala od 7. do 10. novembra, evidentirali su 3.403 prekršaja prekoračenja propisane brzine kretanja motornim vozilom, 766 vozača sa prisustvom alkohola u organizmu za vrijeme upravljanja motornim vozilom i više stotina prekršaja po drugim osnovama.\nPrilikom ispitivanja prisustva alkohola u organizmu, 109 vozača zadržano je u službenim prostorijama zbog prisustva alkohola u organizmu. Takođe, 21 osoba je sankcionisana zbog odbijanja da se podvrgnu alkotestiranju.\n"Kod 401 vozača utvrđena je količina alkohola od 0,31 do 0,80 g/kg. Kod 250 vozača utvrđena je količina alkohola od 0,81 do 1,50 g/kg. 88 vozača imalo je više od 1,51 g/kg alkohola u krvi", saopštili su iz MUP-a RS.\nDodaju da su 27 vozača mlađih od 21 godine starosti ili sa manje od tri godine vozačkog iskustva imali više od 0,0 g/kg alkohola u organizmu.\n"Takođe, za 14 vozača procijenjeno je da bi ih trebalo potvrgnuti ispitivanju na prisustvo opojnih droga ili lijekove koji se ne smiju upotrebljavati prije i za vrijeme vožnje, od čega je njih 12 odbilo da se podvrgnu testiranju, te su isti sankcionisani i isključeni iz saobraćaja, a kod dva vozača rezultat ispitivanja je bio negativan",r ekli su u MUP-uu RS.\nZa prekršaje prekoračenja propisane brzine kretanja motornim vozilom izdavanjem prekršajnog naloga na licu mjesta, sankcionisano je 2.868 učesnika u saobraćaju, dok će za 535 učesnika u saobraćaju, kojima je brzina kretanja vozilom evidentirana mobilnim radarskim sistemima, prekršajni nalog biti dostavljen putem pošte.\nS obzirom da trenutni vremenski uslovi uslovljavaju odvijanje saobraćaja po mokrom i vlažnom kolovozu, kao i u uslovima smanjene vidljivosti, Ministarstvo unutrašnjih poslova Republike Srpske apeluje na učesnike u saobraćaju da se odgovorno ponašaju i prilagode brzinu kretanja motornog vozila uslovima i stanju na putevima.\nIzvor: MUP RS/Nezavisne


'Stop nasilju nad novinarima'\nIzvor: B92, 19.Nov.2018, 18:55\n"Stop nasilju nad novinarima"\nPredstavnici Kluba novinara Banjaluka su u holu parlamenta Republike Srpske delili poslanicima bedževe "Stop nasilju nad novinarima".\nRazlog za ovu akciju su učestali napadi na novinare u Bosni i Hercegovini.\nPredstavnici Kluba pozvali su poslanike novog saziva Narodne skupštine RS da na konstitutivnoj sednici usvoje izmene Zakona o krivičnom postupku prema kojim bi se napad na novinare tretirao kao napad na službeno lice.\nPredsednik Kluba novinara Banjaluka >> Pročitaj celu vest na sajtu B92 << Siniša Vukelić izjavio je da je u poslednje dve godine na nivou BiH evidentiran jedan pokušaj ubistva novinara, 11 napada i 13 eksplicitnih pretnji smrću.\n"Napad na novinare nije samo fizička pretnja, nego to predstavlja pretnju za demokratske vrednosti i slobodu izražavanja", rekao je Vukelić.\nNovinar televizije BN Vladimir Kovačević, koga su pokušali da ubiju 26. avgusta, rekao je da je degutantno svaki put ponavljati iste stvari, jer se ništa ne dešava.\n"Činjenica je da su neki od najviših zvaničnika prećutno odobravali napade na novinare. Bojim se da sad ti isti treba da nas poslušaju i usvoje ove izmene. Videćemo kako će to ići", rekao je Kovačević.\nCapital.ba: Zvaničnici većinom odbili bedž “Stop nasilju nad novinarima”\nNezavisne Novine: Poslanici upoznati o pravima, obavezama i radu Parlamenta Srpske


Promocija turističkih i smeštajnih kapaciteti VU „Tara“ u Banjaluci\nPočetna » INFO » Vesti » Promocija turističkih i smeštajnih kapaciteti VU „Tara“ u Banjaluci\nDelegacija Vojne ustanove Tara (VU „Tara“), predvođena gospođom Nevenom Stanisavljević, boravila je 04. i 05. jula 2016. godine u Banjaluci, kojom prilikom je zvanično promovisala turističku ponudu i smeštaj u hotelima „Beli Bor“ i „Omorika“ na Tari, kao i u hotelu „Breza“ u Vrnjačkoj Banji.\nPredstavljanje ponude realizovano je u saradnji sa Turističkom organizacijom R. Srpske, uz prisustvo velikog broj novinara, predstavnika najznačajnijih medijskih kuća iz RS i građana. Prezentacija je bila veoma sadržajna i dala je celovit prikaz turističke ponude planine Tare, njenog neposrednog okruženja, kao i Vrnjačke banje.\nNevena Stanisavljević je posebno istakla da VU „Tara“ želi da ugosti građane Republike Srpske, Bosne i Hercegovine u svojim poznatim hotelima. Navela je da ih najčešće posećuju domaći turisti, a od stranih najviše gostiju dolazi iz R. Srpske, kao i sa prostora bivših republika SFRJ.\nIstovremeno je poručila da će VU „Tara“ dati popust od 10 posto za sve turističke agencije iz R. Srpske i odloženo plaćanje na šest meseci, za građane Republike Srpske, BiH, koji odluče da letuju na Tari ili u hotelu „Breza“ u Vrnjačkoj banji.\nDelegacija VU „Tara“ je posetila i Generalni konzulat Srbije u Banjaluci, kojom prilikom je razgovorano o mogućnostima pružanja konkretne pomoći ovoj ustanovi, da se što uspešnije pozicionira na tržištu Republike Srpske, BiH.\nPosebna pažnja je poklonjena projektu - izbor najboljeg literarnog rada, koje za učenike srednjih škola iz RS tradicionalno organizuje ovaj DKP povodom Sretenja – Dana državnosti Republike Srbije.\nDogovoreno je da VU „Tara“, u skladu sa svojom poslovnom politikom, pomenutu manifestaciju podrži 2017. godine, povodom obeležavanja četrdesete godišnjice rada njihovih hotela na Tari i u Vrnjačkoj banji. Oni bi organizovali poseban program i ugostili učenike iz Republike Srpske, BiH, čiji radovi budu izabrani kao najbolji na literarnom konkursu.\nIzvor: Generalni konzulat Republike Srbije u Banjaluci


Tašta ga je terorisala godinama a onda je on rešio da je ućutka jednom za sva vremena... Evo i kako - Fokuzz\nTašta ga je terorisala godinama a onda je on rešio da je ućutka jednom za sva vremena... Evo i kako\nPorodica koja je iz najboljih namera preuzela brigu o bolesnoj ženi, završila je u paklu. Teror je trajao sve dok muž nesrećne žene nije uradio nešto, što može delovati nezamislivo, svojoj tašti.\nMoja tašta je bila zlostavljač\n"Moju suprugu je zlostavljala njena majka. To su strašne priče. Izbacila ju je iz kuće na sneg kada je imala 10 godina zato što je promenila majicu, pokušala je da je izbode makazama jer joj je odgovorila i još mnogo ružnih stvari se tu dešavalo."\nAli uprkos svim ludostima...\n"Moja žena je volela svoju majku i želela je da bude deo njenog života. Održavali smo odnos sa njom. Dešavalo se da dolazi svaki dan, a onda bi se zbog neke sitnice naljutila i ne bi dolazila po godinu dana. Naučili smo da živimo sa tim."\nOnda je dobila rak\n"Moja supruga, kao jedino dete, smatrala je svojom obavezom da brine o njoj. Došla je da živi kod nas, operisana je i prošla je kroz hemoterapiju. Tada je sve počelo da se raspada."\nInsistirala je da samo njena ćerka brine o njoj\n"Odlazila je sa njom na preglede, čistila za njom, menjala joj kateter, kuvala... i to sve pored posla koji je radila i završavala fakultet. Meni nije bilo dozvoljeno da joj na bilo koji način pomognem, jer sam muško i to je bio posao njene ćerke. Moja žena je morala da izlazi sa predavanja ili posla da bi njoj spremila sendvič, jer ona nije htela da uzme išta iz mojih ruku."


EK: Nije rešena pomorska granica između CG i Albanije\nTanjug 18. jula 2021. 09:45\nPODGORICA – Evropska komisija upozorila je da razgraničenje na moru između Crne Gore i Albanije ostaje otvoreno.\nTa informacija navedena je u poslednjem izveštaju Evropske komisije o napretku Crne Gore, što je još jedna potvrda da pitanje granice sa Hrvatskom na Prevlaci nije jedino koje je ostalo otvoreno i koje službena Podgorica treba da rešava, piše Dan.\n„Odnosi sa Albanijom ostaju dobri sa nekim daljim poboljšanjima u infrastrukturi i prekograničnoj saradnji. Razgraničenje na moru između ove dve zemlje ostaje otvoreno. Prvi sastanak Međudržavne komisije za upravljanje vodama održan je u septembru 2019. godine”, navela je Evropska komisija.\nKako se ističe u izveštaju EK, što se tiče bilateralnih odnosa, niz poseta na visokom nivou održano je između Crne Gore i drugih zemalja u procesu proširenja i susednih zemalja članica EU, prenosi RTCG.\nU maju 2019. godine, trilateralni protokol o određivanju tromeđne tačke Srbije, Bosne i Hercegovine i Crne Gore potpisan je u Sarajevu.\nEvropska komisija notira da su odnosi sa Hrvatskom ostali ukupno dobri, uprkos nekim bilateralnim otvorenim pitanjima. Navodi se da nije bilo dešavanja u vezi sa demarkacijom granice između Crne Gore i Hrvatske.\nCrna Gora je otvorila počasne konzulate u Trstu i Bolonji u junu 2019. godine, a tokom pandemije virusa korona, Crna Gora je ponudila da bude domaćin starijim licima iz Lombardije na crnogorskom primorju nakon otvaranja granica.\nIzvršno telo EU uočava da odnosi Crne Gore sa Bosnom i Hercegovinom ostaju dobri, te da su dve zemlje potpisale Protokol o trgovini ljudima i Protokol o saradnji u traženju nestalih osoba, čime su stvoreni neophodni zakonski preduslovi za rešavanje jednog od ključnih pitanja u bilateralnim odnosima, prenosi RTCG.\nO potrebi da se na Balkanu rešavaju otvorena pitanja ranije su posebno govorili evropski komesar za pregovore o pridruživanju Oliver Varhelji i visoki predstavnik EU za spoljnu politiku Žosep Borel.\nDokumenta EU koja se odnose na uslove da bi zemlje sa Zapadnog Balkana ušle u Uniju, sadrže i konstatacije da svi kandidati moraju rešiti otvorena pitanja, posebno granične sporove, i to pre nego što pristupe Evropskoj uniji.


Gasprom počeo isporuke gasa Mađarskoj preko Srbije\nMOSKVA – Ruski Gasprom je počeo danas da isporučuje gas Mađarskoj gasovodom Balkanski tok, cevovoda u jugoističnoj Evropi koji je nastavak Turskog toka, u skladu sa dugoročnim ugovorom potpisanim 27. septembra, javlja agencija Tas s.\nGasovod Balkanski tok ide preko teritorije Srbije, a ministar spoljnih poslova i spoljne trgovine Mađarske Peter Sijarto i ministar unutrašnjih poslova Srbije Aleksandar Vulin su juče svečano pustili u rad gasni interkonektor u blizini Segedina, čime je severni srpski sused povezan na ovaj cevovod.\nIz Gasprom holdinga je ranije saopšteno da su s Mađarskom potpisana dva ugovora o ukupnoj količini isporuka do 4,5 milijardi kubnih metara gasa godišnje, a rok trajanja svakog ugovora je 15 godina.\nGasprom je prošle godine isporučio Mađarskoj 8,6 milijardi kubnih metara gasa, što je druga najveća količina u poslednjih 12 godina.\nU međuvremenu, Kijev je izrazio razočarenje zbog novog mađarsko-ruskog ugovora i saopštio da će se obratiti Evropsku komisiju (EK) radi procene usklađenosti tog sporazuma sa evropskim energetskim zakonodavstvom.\nIz Evropske komisije su naveli da će ispitati moguće posledice novog dugoročnog ugovora između Mađarske i Gasproma, dodaje ruska novinska agencija.\nTrgovinski deficit SAD porastao na 96 milijardi dolara u…\nUdruženje turističkih agencija: Moguće da Grčka produži rok…\nTAS: Moguće da Grčka produži rok za vraćanje novca\nBritanija ublažava poresko opterećenje za neke delatnosti


Srbija Danas - 01.02.2019\nPrivreda Vojvodine stvara 27 odsto ukupnog BDP Srbije, a čini više od trećine ukupnog učinka Srbije na međunarodnom tržištu. Tome su doprinele i strane kompanije koje su Vojvodinu prepoznale kao dobro mesto za investicije, istakao je predsednik PKS.\nVesti Online - 01.02.2019\nMarko Čadež, predsednik Privredne komore Srbije, govoriće danas u Novom Sadu na svečanoj akademiji povodom obeležavanja 100 godina postojanja i rada Privredne komore Vojvodine. Tweet PKS Svečanost će biti održana u Velikoj sali Kongresnog centra Master na Novosadskom sajmu sa ...\nNovi Magazin - 02.02.2019\nSvečanom akademijom u Novom Sadu obeležen je vek rada i postojanja Privredne komore Vojvodine (PKV). Svaka institucija koja traje 100 godina zavređuje veliku pohvalu, rekao je Marko Čadež, predsednik Privredne komore Srbije (PKS) i istakao da je PKV danas deo reformisanog i ...


Bošnjački delegati donijeli neustavnu odluku o vetu na grb i himnu RS-a - Klix.ba\nBošnjački delegati donijeli neustavnu odluku o vetu na grb i himnu RS-a\n1.8.2008. u 12:57\nPredsjednik Kluba srpskih delegata u Vijeću naroda Republike Srpske Staša Košarac optužio je danas bošnjački klub Vijeća da je prekršio Ustav Republike Srpske i Pravilnik o radu Vijeća naroda i donio neustavnu odluku o vetu na grb i himnu RS-a.\nKošarac tvrdi da je na sjednici bošnjačkog kluba prilikom pokretanja zaštite vitalnog nacionalnog interesa bilo samo pet delegata, a po Ustavu je neophodno da prisustvuje dvije trećine tog kluba ili šest delegata.\nOn je na pres-konferenciji rekao da su stoga srpski delegati zvanično u pisanom obliku uputili zahtjev predsjedniku Ustavne i zakonodavnopravne komisije Vijeća naroda Miroslavu Mikešu za zakazivanje sjednice te komisije na kojoj bi se zauzeo stav o načinu kako je Klub delegata bošnjačkog naroda pokrenuo veto na nedavno usvojeni grb i himnu RS-a.\nSrpski delegati su i od predsjedavajućeg Vijeća naroda RS-a Dževada Osmančevića zatražili da u što kraćem roku zakaže sjednice Predsjedništva i Kolegija tog tijela da bi se raspravilo o načinu na koji su Bošnjaci pokrenuli pitanje zaštite vitalnog nacionalnog interesa na nove simbole RS-a.\nPredsjednik srpskog kluba tvrdi i da bošnjački delegati više nemaju pravo da raspravljaju o grbu i himni RS-a, jer bi time prekršili Poslovnik, a smatra i da ni po Ustavu i Poslovniku ne može se „telefonom dobiti saglasnost još nekog od delegata Kluba Bošnjaka za pokretanje veta“.\nNa pitanje koliko je dvije trećine od osam delegata koliko broji bošnjački klub, Košarac "dodaje da je 5,4, te da se čovjek ne može poloviti i srpski delegati smatraju da je trebalo da sjednici bošnjačkog kluba prisustvuje šest delegata".\n„Odluka bošnjačkog kluba je donesena u suprotnosti s Ustavom RS-a i Poslovnikom Vijeća naroda. Srpski delegati ne osporavaju pravo nacionalnim klubovima drugih konstitutivnih naroda u RS-u da donose odluke o pokretanju zaštite vitalnog nacionalnog interesa, ali ih opominju da je to moguće jedino činiti u skladu s Ustavom RS-a“, rekao je Košarac.\nPrecizirao je da će srpski delegati u Ustavnopravnoj komisiji Vijeća naroda RS-a zastupati stav da se „osudi ovakav gest Kluba Bošnjaka i da se i ne raspravlja o njihovoj odluci o vetu na simbole RS-a jer je donesena na neustavan način“.\nNaveo je i da ovo nije prvi put da Bošnjaci u RS-u plasiraju „neartikulisane izjave“, te optužio bošnjačke kolege da su „imali želju samo da načine štetu RS-u, a ne da zastupaju na kvalitetan način i u skladu s Ustavom interese svog naroda“.\nPodsjećamo, bošnjački delegati Vijeća naroda su nedavno pokrenuli pitanje zaštite vitalnog nacionalnog interesa na novi grb i himnu RS-a, čime oni ne mogu stupiti na snagu dok se ne postigne dogovor o tom pitanju.\nI Klub hrvatskih delegata u Vijeću naroda pokrenuo je pitanje zaštite vitalnog nacionalnog interesa tog naroda, ali samo o pitanju grba RS-a, dok im nova himna RS-a ne smeta.\nKošarac očekuje da će se u septembru u Vijeću naroda RS-a analizirati odluka Kluba delegata hrvatskog naroda i da će predmet toga biti njihovi amandmani na rješenje grba RS-a.\n„Do tada zastupaćemo stav da je RS već dobila novu himnu“, zaključio je predsjednik Kluba srpskih delegata.\nIstražitelji stigli u Olmertovu rezidenciju radi ispitivanja\n01.08.2008. u 12:53


KRAGUJEVAC - U toku foto konkurs Najrupa u Kragujevcu - Vesti iz Kragujevca i Šumadije - Pressek.rs\nBy pressek, foto:M.Č. Petak, 3. maj 2019.\nDo sada je na konkurs za „Najrupu grada” pristiglo preko stotinu fotografija različitih udarnih rupa na saobraćajnicama u Kragujevcu, saznaje portal Pressek. Inače, sve fotografije koje stignu do 10. maja, biti u zvaničnoj konkurenciji za nagrade.\nDa podsetimo, koja je rupa na kragujevačkim ulicama „najbolja”, tema je konkursa, koji je raspisao gradski odbor Demokratske stranke u Kragujevcu. Iako je, na prvi pogled, reč o šaljivom konkursu, u ovoj političkoj stranci na ovaj neuobičajen način žele da skrenu na hronične probleme kragujevačkih ulica, te je kažu „sve u vezi ovog konkursa je više nego ozbiljno”.\nSvaki učesnik konkursa ima pravo da dostavi fotografije najviše 3 rupe koje se nalaze na javnim površinama - kolovozima i trotoarima Kragujevca. Svaka rupa se mora dokumentovati sa dve fotografije na kojima se vidi sama rupa i okruženje – lokacija na kojoj se nalazi.\nFotografije (potrebno je poslati dve fotografije - jedna da sadrži samo rupu na putu, a druga okruženje oko te rupe, primer na dnu vesti) sa imenom, prezimenom i adresom.\nFotografije se mogu slati na:\n· Viber broj - +381 60 6520180\n· WhatsApp broj - +381 60 6520180\n· E-mail adresu – najrupagrada@gmail.com\n· Insta direct poruci na Instagram profilu @najrupagrada\n· Poruka na fejsbuk stranici @najrupagrada\nRok za slanje fotografija je do 10. maja.\nInače, oformljen je i stručni žiri koji će ocenjivati radove. Selekciju Naj rupe će obaviti žiri u sastavu: Ivan Arsenijević – fotograf, Mileta Miloradović – karikaturista i Dragan Đorđević – vajar.\nOd selektovanih radova, 25. maja, u Velikom parku biće upriličena izložba. Tom prilikom biće uručena priznanja najuspešnijim učesnicima konkursa: Grand pri rupa Grada Kragujevca, kao i Zlatna, Srebrna i Bronzana rupa grada Kragujevca.\nTagovi Galerije Komunalna policija kontrola saobracaja Kragujevac Servisne informacije vesti kragujevac\nPojedine ulice u centru Kragujevca, u subotu i ponedeljak, biće povremeno zatvorene za saobraćaj, zbog manifestacija kojima se obeležava Dan grada. U subotu 4. maja, u periodu od ...\nDevetnaestogodišnji U.B. (2000) iz Kragujevca, uhapšen je zbog postojanja osnova sumnje da je izvršio krivično delo krađa. Kako se sumnja, on je iz dvorišta jedne kuće u Kragujevcu ...\nŠirom sveta i u Srbiji, 3. maja, obeležava se Dan slobode medija, uz ukazivanje na sve veći pritisak i sve teži položaj medijskih radnika. Nezavisno udruženje novinara Srbije (NUNS), ...


Ministartvo odbrane SAD o politici Rusije na Z. Balkanu\nTanjug 26. novembra 2019. 23:16\nVAŠINGTON – Na Zapadnom Balkanu Srbija je najpopustljivije okruženje kada je reč o ruskom uticaju, ocenjuje američko Ministarstvo odbrane i konstatuje da je saradnja SAD sa našom zemljom u oblasti odbrane i dalje komplikovana zbog težnji Srbije da ostane vojno neutralna i da ne pristupa vojnim savezima.\nU izvštaju su analizirani odnosi Rusije sa Srbijom, Prištinom, BiH i Severnom Makedonijom, a navodi se da su bilateralne Srbije i Rusije bile na znatno nižerm nivou pre dolaska na vlast Srpske napredne stranke, na čelu sa predsednikom Aleksandrom Vučićem 2012. godine.\nDetaljno se navode sve kupovine, među kojima je i nabavka dva helikoptera MI 17, vrednih 25 miliona dolara 2016. godine.\n„SAD su najaktivniji vojni partner Srbije. Srbija ima više nego dvostruki broj angažmana sa SAD nego sa bilo kojom drugom državom. Medutim, manjak transparentnosti u strateškim i operativnim prioritetima Srbije komplikuje saradnju u oblasti odbrane“, navodi se u izveštaju i ukazuje na saradnju Srbije i NATO, uprkos tome što naša zemlja ne teži da postane članica Alijanse.


Miting Srpske napredne stranke (SNS), pod sloganom "Dan za promjene", sa kojeg će još jednom biti zatraženo raspisivanje vanrednih izbora, počeo je danas sa oko 40 minuta zakašnjenja jer se čekalo da pristignu pristalice koje su\norganizovano došle na skup.\nMiting je počeo himnom Srbije, a na velikoj bini ispred Doma Narodne skupštine, osim rukovodstva SNS-a, su i čelnici stranaka okupljenih u koaliciji "Za promene" - Nove Srbije, Pokreta socijalista i Pokreta snaga Srbije Bogoljuba Karića.\nNa platou se na početku skupa okupilo više desetina hiljada pristalica opozicije, koja traži vanredne izbore.\nLider SNS Tomislav Nikolić najavio je da će sa mitinga dati ponudu vlastima za promjene "koja se ne odbija". On se prije dva dana sastao sa predsjednikom Srbije Borisom Tadićem, ali nisu postigli nikakav dogovor.\nOrganizatori još nisu zvanično saopštili kako che se miting odvijati, koliko će trajati, niti da li će biti odrzzana najavljena protestna šetnja centralnim beogradskim ulicama - Takovskom, Svetogorskom, Kolarčevom, Kralja Milana i Kneza Miloša. U tim ulicama su zgrade najvažnijih institucija u državi.


Crna rupa-monstrum oživela u našoj galaksiji - 27.06.2015, Sputnik Srbija\nNaučnici su otkrili da je crna rupa u ovom trenutku nepredvidiva, jer pojačava svoj blesak nekoliko puta u intervalu od nekoliko sati ili čak nekoliko minuta. 27.06.2015, Sputnik Srbija\n23:00 27.06.2015 (Osveženo: 16:19 05.10.2015)\n© Flickr / NASACrna rupa\nNaučnici su otkrili da je crna rupa u ovom trenutku nepredvidiva, jer pojačava svoj blesak nekoliko puta u intervalu od nekoliko sati ili čak nekoliko minuta.\nCrna rupa-monstrum probudila se u sazvežđu V404 Labud posle 26 godina mirovanja, saopštila je Evropska kosmička agencija.\nNaučnici su uspeli da dobiju detaljne podatke o crnoj rupi koja se nalazi u našem Mlečnom putu na osam hiljada svetlosnih godina od Zemlje, uz pomoć satelita „Integral“ Evropske kosmičke agencije.\nPoslednji put je crna rupa u sazvežđu V404 Labud eksplodirala 1989. godine i to je bio jedan od prelomnih trenutaka u izučavanju crnih rupa. Objekat se potom vratio u stanje mirovanja i astrofizičari su uspeli da vide njegovu zvezdu-pratioca, koju je crna rupa postepeno usisavala.


I mediji na udaru ekonomske krize\nEkonomska kriza postaje sve vidljivija i u medijima. Stručnjaci kažu da će štampani mediji biti na najvećem udaru. Upravo zbog toga, u Ministarstvu kulture Srbije formirane su dve radne grupe za određivanje interventnih mera za pomoć medijima.\nOčekuje se da radne grupe, koje čine medijski personal, predstavnici državnih organa i predstavnici Ministarstva kulture, sledeće sedmice predlože interventne i sistemske mere za medijsku industriju i profesiju.\nNataša Vučković Lesendrić, pomoćnica ministra kulture za medije, kaže za RSE da je kroz te mere pomoći moguće očekivati smanjenje takse za emitere, ali i liberalizaciju oglašavanja za štampane medije:\n“Primera radi, kada su emiteri u pitanju, oni su se konkretno požalili na visinu naknada koje plaćaju za frekvencije, tako da će jedan od predloga sigurno biti da se visina naknada za emitere smanji. Videćemo kako će to biti obrazloženo, ali već ima nekih prilično jakih argumenata, da je naknada za frekvenciju kod nas čak veća nego u nekim razvijenim zemljama Evrope. Što se tiče štampanih medija, već postoji predlog da se izvrši izmena zakona o oglašavanju, odnosno da se dozvoli oglašavanje pića. Bio je i predlog da to važi i za duvanske proizvode, ali mislim da to zaista nema logike i da to ne može da prođe ni u jednoj zemlji, pa samim tim ni ovde. Lično očekujem da će se tu iskristalisati i neki predlozi malo dugoročnijih sistemskih mera.“\nEkonomska kriza koja postaje sve vidljivija, ozbiljno ugrožava medije ili onaj najosetljivi deo medijskog personala kao što su novinari. Predsednica Sindikata novinara Srbije Dragana Čabarkapa kaže za RSE da je kriza u nekim medijima već toliko velika da im preti zatvaranje:\n“Novinari ne primaju plate, ne primaju plate u mnogim lokalnim medijima, tako da je situacija izuzetno teška. Na primer u Negotinu, gde je bio štrajk, preko štrajka su uspeli da izmole nekoliko plata za prošlu godinu, a sada ponovo ne dobijaju plate. U mnogim privatnim medijima novinari ne dobijaju plate po dva-tri meseca, a u velikim kućama, na primer u Večernjim novostima, novinari odlaze na prinudne odmore. Zatim, u nekim kućama već su najavili da će smanjiti plate za 20 odsto i da će otpuštati ljude.“\nIskustva medija u Evropi nisu drastično drugačija od onih u Srbiji. Modeli odnosa vlasnika i zaposlenih, gotovo, su identični.\n“U mnogim slučajevima ekonomska kriza koristi se kao izgovor za smanjenje zaposlenih u medijima, samo zato da bi vlasnici i dalje nastavili da ostvaruju izvestan profit”, rekao je za RSE Arni Koning, predsednik Evropske federacije novinara.\nOn je tokom svog boravka u Beogradu istakao da potreba vlasnika medija za ostvarivanjem profita u vremenima ekonomske krize predstavlja glavni razlog zašto nema interesa za ulaganje u oblasti medija i da Evropska federacija novinara upravo razgovara sa evropskim parlamentarcima kako izaći iz krize na kratak rok:\n“U mnogim slučajevima medijske institucije i vlasnici medija još uvek poseduju novac i mi pokušavamo da ih privolimo da taj novac koriste u ovako kriznoj situaciji, ali nam je potrebna neka vrsta posvećenosti od strane političara i celokupnog društva, kako bi se dalo do znanja da su mediji važna tema u društvu koju treba staviti na prvo mesto u kriznim situacijama kao što je ova. To je debata koju pokušavamo da pokrenemo sa Evropskom komisijom i Evropskim parlamentom.”\nAnalizirajući medijsku sliku, Jasmina Popović, članica Izvršnog odbora Svetske federacije novinara, kaže za RSE da se mediji u regionu susreću sa istim problemima, ali da će neki mediji ekonomsku krizu snažnije osetiti:\n“Naša iskustva pokazuju da su lokalni i mali mediji najugroženiji, koji zapravo i imaju najmanje prihode. Oglašavanje je važna stavka u celoj ovoj krizi, s obzirom da velike kompanije režu budžete namenje za oglašavanje, to se oseti na lokalnim radio-stanicama, pa se tako mnogi mali, lokalni i pisani mediji gase jer su zavisili od te vrste oglasa. Na udaru su i printani mediji, jer kao što znamo na toj nekoj skali oglašavanja prvo se uklanja outdoor oglašavanje, nakon toga se ide ka printanim medijima, a zatim slede radio i televizija. U ovom trenutku smatramo da su pisani mediji najugroženiji, a nakon toga slede lokalni mediji, smatramo da su oni pod najjačim udarom.”


- Ustav je nedvosmislen, ne ostavlja prostora za različita tumačenja, niti za drugačije ponašanje predsednika države, ukoliko želi da se pridržava Ustava - kazao je Đukanović.\n- Nema nikakve dileme da ću i ovog puta poštovati Ustav, i da se neću priključiti dosta raširenom frontu onih koji udarnički rade protiv ustavno-pravnog sistema naše zemlje. Potpisaću zakone koje je parlament ponovo izglasao - naveo je Đukanović.\n"Ja ne blatim ljude, to nije moj manir"\nUpitan da li je iz Ministarstva spoljnih poslova dobio objašnjenje za opoziv sedam ambasadora, koji takođe nije potpisao, Đukanović je kazao da odluku o opozivu donosi predsednik države. Đukanović je naveo da je opoziv sedam ambasadora važno pitanje, a da je iz medija saznao da su to ljudi koji, navodno, rade protiv interesa države.\n- Moje pristajanje na potpisivanje takvog ukaza, sa takvim javnim obrazloženjem, bez obzira što ono nije sadržano u tekstu predloga odluke Vlade, znači da ja saučestvujem u blaćenju ljudi. To nije moj manir - kazao je Đukanović.\n"Potrebno je navići se na novu realnost"\nOn je rekao da je na sastanku sa Krivokapićem, Bečićem i Abazovićem saopštio kako vidi put uspešne kohabitacije, i da je bio na čelu politike i pokreta koji je stvarao državu.\n- Prema tome, ne pada mi napamet da opstruiram ovu državu i njenu funkcionalnost. To ne želim nipošto. Apsolutno ću sa svoje strane učiniti sve da nova parlamentarna opozicija bude, kao i do sada, veoma državno i nacionalno odgovorna i konstruktivan činilac državne politike - kazao je Đukanović.\nOn je podsetio da od prvog dana tvrdi da kohabitacije nije nesavladiv problem za Crnu Goru.\n- Ako smo uspeli da sve prethodne lekcije uspešno savladamo, ne vidim zašto ne bismo uspešno odgovorili kohabitaciji. Potrebno je samo navići se na novu realnost - smatra Đukanović.\nĐukanović je kazao da razume „radost nove vlasti koja je pobedila posle 30 godina iščekivanja“, ali, kako je istakao, radost ne sme da bude toliko euforična da pogazi Ustav.\n.- Pobijedili smo na referendumu 2006. godine. Prva poruka u noći referenduma je bila - nema pobednika i poraženih, ovo je naša zemlja. Svi treba da radimo za njenu dobrobit - naveo je Đukanović.\n"Demokratski front deluje u ime druge države"\nOn je rekao da Vlada, koja bi trebalo da ima podršku 41 poslanika, najžešće kritike i ultimatume dobija od koalicije koja unutar vladajuće većine ima dve trećine, odnosno 27 poslanika.\n- To je Demokratski front (DF) koji potpuno neskriveno, rekao bih čak ponosno, djeluje u ime interesa druge države. One države koja otvoreno želi da poništi crnogorski državni, nacionalni i kulturni identitet - precizirao je Đukanović.\nOn je podsetio da je vladajuća većina, dan nakon izbora, potpisala sporazum kojim najavljuje da će poštovati strateški državno-politički kursa koji Crnu Goru treba da dovede do Evropske unije (EU), uz istovremeno preuzimanje obaveza za poštovanje članstva u NATO.\n- Te dve dimenzije teško mogu da opstanu u jednoj vladi. Mislim da se slika ovde mora izbistriti, da će se vrlo brzo Vlada morati opredeliti da li će da sledi kurs primitivnog nacionalizma koji diktira DF, ili ono što je potpisala i ići daljim putem evropeizacije Crne Gore - ocenio je Đukanović.\nO ostanku na čelu DPS-a\nU nedelju će biti održan kongres DPS-a, a na pitanje da li ostaje na čelu te partije , Đukanović je odgovorio da je to deo razgovora.\n- O tome ćemo, kao i uvek do sada, ozbiljno razgovarati. Ovo je poslednji put da DPS na takav način bira predsednika. U Statutu koji ćemo, verujem, usvojiti na kongresu, predviđeno je da najkasnije za dve godine imamo neposredan izbor predsednika stranke - rekao je Đukanović.\n"Nema sumnje da je Beograd bio umešan u izbore u Crnoj Gori"\nOn je kazao da se uoči izbora u Nikšiću ponavlja praksa sa parlamentarnih izbora, odnosno, kako je naveo, očigledna namere Beograda da nastavi sa praksom svog involviranja u politički i demokratski život i izborne procese u Crnoj Gori.\n- Nema nikakve sumnje da je Beograd bio vrlo involviran u parlamentarne izbore u Crnoj Gori. I neposredno, i posredno uz funkcionalizovanje Srpske pravoslavne crkve. Dakle, iz usta njihovih javnih ličnosti smo više puta čuli izrazitu zainteresovanost za izborni ishod u Nikšiću i za popis stanovništva u Crnoj Gori - rekao je Đukanović.\nOn je kazao da je Nikšić snažno uporište DPS-a i dodao da veruje u dobar rezultat na izborima. Naglasio je i da je veruje da će DPS popraviti svoj rezultat u odnosu na parlamentarne izbore.\n"Verujem da će biti prevremenih parlamentarnih izbora"\n- Dakle, verujem da će se Crna Gora suočiti sa potrebom prevremenih parlamentarnih izbora - ocenio je Đukanović.\n- To je karakteristika političkog života u našem regionu. Dakle, u svakoj zemlji regiona, uključujući i Crnu Goru, imate narastajuće proevropske pokrete - pojasnio je Đukanović.\nOn je rekao da ne može na duži rok trajati trajati „politika dvojnih standarda koju se sada primećuje u vladi Crne Gore“.


Turska firma zainteresovana za projekat grijanja na biomasu | Palelive.com\nPočetna Regija Sokolac Turska firma zainteresovana za projekat grijanja na biomasu\nSOKOLAC – Na sastanku načelnika opštine Sokolac Milovana Bjelice sa predstavnicima firme „Kapital grup“ iz Turske istaknuta zainteresovanost ove firme za investiranje u projekat daljinskog grijanja na biomasu sa kogeneracijom na Sokocu.\nBjelica je, poslije sastanka, rekao novinarima da je vrijednost ovog projekta 15,2 miliona KM, a da će njegova prezentacija biti održana 26. februara u Sarajevu, u organizaciji Evropske banke za obnovu i razvoj /EBRD/.\nPrema njegovim riječima, na ovu prezentaciju biće pozvani potencijalni investitori, predstavnici banaka i druge zainteresovane strane, koji će biti upoznati o uslovima tendera i ulaganjima u projekat.\nNačelnik opštine je napomenuo da je urađena studija izvodljivosti ovog projekta i da bi kapacitet energane bio četiri megavata toplotne i jedan megavat električne energije.\nProjekat je podržala Vlada Republike Srpske i EBRD, a bio bi realizovan posredstvom javno-privatnog partnerstva.\nPrethodni članakViše prijavljenih, nego odjavljenih prebivališta\nNaredni članakU ponedjeljak predavanje za malinare


PANTHEON radionica POPDV\n13. 6. 2018 @ 15:48 – Događaji – Nevena Čkonjević 0\nDragi korisnici, Od 01.jula svi PDV obveznici u Srbiji će uz poresku prijavu predavati i POPDV obrazac u sklopu primene Pravilnika o evidenciji ...\n24. 11. 2017 @ 9:49 – Događaji – Jelena Milojević 0\nIza nas je uspešna PANTHEON konferencija, koja je održana 16. i 17. novembra 2017. godine u Grand hotelu Bernardin u Portorožu. Glavna svrha ov...\n6. 11. 2017 @ 10:41 – Događaji – Jelena Milojević 0\n25. 10. 2017 @ 11:21 – Događaji – Jelena Milojević 0\nMeđunarodna PANTHEON konferencija, 16. i 17.11.2017, Grand Hotel Bernardin, Portorož Poštovani, Još 21 dan nas deli od P...\n12. 9. 2017 @ 16:44 – Događaji – Jelena Milojević 0\n27. 3. 2017 @ 14:21 – Događaji – Ana Kecojevic 0\n23.03.2017 Radisson Blu Old Mill, Beograd Pred zainteresovanom i animiranom publikom od 250 profesionalaca iz svih grana industrije, pre...\n19. 1. 2017 @ 16:33 – Događaji – Ana Kecojevic 0\n26. 12. 2016 @ 11:12 – Događaji – Ana Kecojevic 0\nDatalab je imenovan za državnog prvaka na takmičenju European Business Awards, najvećeg takmičenja za preduzeća u Evropi, koje ima cilj da se prepozna...\n5. 10. 2016 @ 11:06 – Događaji – Ana Kecojevic 0\nKao i obično, Datalab porodica - zapsoleni i poslovni partneri se okupljaju svake godine na tradicionalnom Datalab jedrenju.\n9. 12. 2016 @ 14:13 – Događaji – Miomir Svirac 0\nPrvi Datalab-SRRS roadshow, na kome smo imali prilike da se predstavimo i upoznamo preko 2000 računovođa, revizora i stručnjaka iz oblasti finansija i administracije.\nDatalab i Telekom Srbija na Pantheon Cloud konferenciji\n9. 12. 2015 @ 13:15 – Događaji – Marijana Prebiračević 0\nDana 03.12.2015. u Belexpocentru, održana je konferencija Pantheon Cloud, gde su Datalab i njegov strateški partner Telekom Srbija predstavili usluge za bolju budućnost u računovodstvenom svetu.\n15. 9. 2015 @ 14:27 – Događaji – Marijana Prebiračević 0\nPredstavili smo se sa Pantheon Farming-om na 12. Šumadijskom sajmu, na kojem smo uspostavili nove kontakte….


13-02-2019 21:23 Svet Planeta\nIzraelski premijer Benjamin Netanijahu izjavio je da planira da sarađuje sa arapskim zemljama na konferenciji o Bliskom istoku u Varšavi, koja se održava pod pokroviteljstvom SAD, kako bi se fokusirali na „zajednički interes rata sa Iranom”.\nNetanijahu je to rekao novinarima posle sastanka sa ministrom spoljnih poslova Omana Jusufom bin Alavijem na marginama konferencije, prenosi AP.\nIzraelski premijer rekao je da je sastanak značajan jer je reč o retkom, otvorenom okupljanju sa predstavnicima arapskih zemalja „koji su, zajedno, za istim stolom sa Izraelom, seli kako bi napredovali u zajedničkom interesu rata sa Iranom”, preneo je AP.\nS druge strane, Iran je konferenciju u Varšavi nazvao pokušajem SAD da „demonizuju” ulogu zemlje na Bliskom istoku i potkopaju Savet bezbednosti UN.\nU takozvanom „non pejperu”, koji je objavila iranska vlada, ocenjuje su da su „zlonamerne namere” administracije američkog predsednika Donalda Trampa za ministarski sastanak jasne, iako je visoko pozicionirani predstavnik Poljske uverio Teheran da skup nije usmeren protiv Irana, prenosi Tanjug.\nAP navodi da se u dokumentu, koji je agenciji dostavila iranska misija u UN, navodi da će „ciljevi i pristrasna agenda” sastanka najverovatnije dovesti do eskalacije „nepoverenja, haosa, kriza i sukoba u regionu, koji već duboko pati zbog višestrukih tragičnih katastrofa”.\nPročitajte OVDE kakav se to teroristički napad desio u Iranu.\nNetanijahu optužuje Iran da sakriva…


Miilorad Dodik - Blic Online\nVUČIĆ U POSETI BANJALUCI Predsednik Srbije danas sa zvaničnicima Republike Srpske uručuje pomoć u visini od 2,7 MILIONA EVRA\nPredsednik Srbije Aleksandar Vučić posetiće danas Banjaluku, gde će tamošnjim institucijama uručiti pomoć vrednu ukupno gotovo 2,7 miliona evra.\nVesna Zmijanac decenijama je omiljena pevačica moćnih i uticajnih ljudi, a posebno političara. Na veselju povodom 8. marta koje je prošle nedelje organizovao Milorad Dodik u Doboju kao specijalna gošća pojavila se upravo "kraljica tuge".\nMektić: Dodik je PRE DESET GODINA bio za NATO, danas nije, a šta ćemo kada OPET PROMENI ODLUKU\nMinistar bezbednosti BiH Dragan Mektić izjavio je da se u BiH stvaraju jake političke elite koje nastoje ovladati pravosuđem i sigurnosnim sektorom, a komentarisao je i put BiH u NATO odnosno njegovo blokiranje.\nDodik: Ako idete u NATO, vi ste se svrstali tamo, ali mi NE IDEMO NIGDE, ostajemo VOJNO NEUTRALNI\nPredsedavajući Predsedništva BiH Milorad Dodik izjavio je da bi pristupanjem NATO-u BiH izgubila mogućnost saradnje sa onima koji nisu u tom savezu i da je budućnost zemlje u vojnoj neutralnosti.\nNE ODUSTAJE OD REFERENDUMA Dodik traži glasanje, pa kud puklo da puklo\nRepublika Srpska ide na referendum i ubuduće će slaviti 9. januar, poruka je političara RS nakon odluke Ustavnog suda BiH o zabrani referenduma o Danu Republike.


Novosadski sajam na Generalnoj skupštini CEFE\nGeneralna skupština Centralnoevropske sajamske alijanse – CEFA, održava se u Ljubljani. Novosadski sajam, koji je punopravni član od 2001. godine, predstavljaju generalni direktor, Slobodan Cvetković i izvršni direktor za kongresne aktivnosti, Andrea Knezy.\nUdruživanja sajmova omogućava lakši pristup izlagačima u celoj Evropi, kao i saradnju u oblastima marketinga i odnosa s javnošću uz razmenu znanja, zajedničke aktivnosti i obuke u cilju unapređenja sajamske industrije.\nGeneralni direktor Novosadskog sajma, Slobodan Cvetković se u Ljubljani sreo i sa predsednikom CEFE, Pietrom Picenetijem, kao i predstavnicima drugih sajmova članica. Uz razmenu iskustva i ideja, govorilo se i o unapređenju saradnje kroz realizaciju zajedničkih projekata.\nS obzirom na broj i kvalitet događaja u Kongresnom centru „Master“, kao i značajna priznanja koja su mu pripala u proteklih godinu dana, radionicu „know-how“ o primeni znanja i iskustva u savremenom poslovanju održala je Andrea Knezy.\nCEFA je osnovana 1995. godine i danas okuplja 24 članice. To su organizatori sajmova u Beogradu, Bolzanu / Bozenu, Brnu, Bukureštu, Budimpešti, Budvi, Celju, Kišinjevu, Klagenfurtu, Ljubljani, Minhenu, Nitri, Novom Sadu, Plovdivu, Pordenoneu, Rimu, Skoplju, Sofiji, Solunu, Tirani, Beču i Zagrebu.


Cene - NCST\nSpecifičnosti koje utiču na cenu transporta\nSezonski faktor – period izvoza sezonskog voća iz Srbije u junu je povećan dok je transport uvoza u Srbiju (tada npr iz Rusije) ekonomski povoljniji. Decembar, januar, februar kao i jun, jul iz Grčke su povećani dok je transport prema Grčkoj iz Srbije tada dosta ekonomski povoljniji. U avgustu se traži kamion više, za robu iz Italije ali tada Italijani praznuju „feragosto“, pa su cene dosta uvećane nego pre njihovog odmora, jer je manji broj kamiona.\nTranzitno vreme u zbirnom transportu – ukoliko jedna pošiljka ili dokumentacija koja prati pošiljku nije spremna za preuzimanje u dogovoreno vreme, dolazi do neočekivanog kašnjenja robe za sve ostale uvoznike koji su planirani za utovar u taj kamion, kao i zbog gužvi na graničnim prelazilma, „padom“ carinskog sistema ili na primer, kvarom mehanizacije potrebne za istovar robe u carinski magacin.\nSrpskim prevoznicima su potrebne Dozvole za prevoz tereta što direktno utiče na transportne troškove.\nKontigent dozvola – povećane su cene transporta skoro na svim relacijam već početkom oktobra meseca, jer se u praksi pokazalo da se kontigent dozvola u potpunosti potroši do tad.\nGranični prelazi – Pri ulasku u R.Srbiju carinski službenici plombiraju vozila i/ili postavljaju lokatore na njih, što znatno utiče na organizaciju samog istovara, jer se čeka dolazak carinika da ukloni lokator sa vozila\nCarinska ispostava – komplikacija oko željene prijave robe na Carinskoj ispostavi dovoljno govori o tome da je za prijavu i istovar robe u svakoj (jednoj) carinskoj ispostavi potreban ceo radni dan. Zamislite zbirni kamionski prevoz sa uvoznicima iz Subotice, Novog Sada, Beograda i Kruševca…\nZa svaki od ovih istovara, zbirnom kamionu je potreban otprilike po jedan radni dan za procesuiranje, što znači da će na carinu u Kruševac, ovaj zbirni šleper stići otprilike trećeg – četvrtog dana, od dana ulaska na prvu ispostavu u Srbiji. Prosto, neverovatno.. Za to vreme koje utroši vozeći se od isposatve do ispostave – mogao je otići već do Italije na primer, po novu pošiljku..\nStandardne cene na koje ne utiču specifičnosti u transportu.\nCenovnik od 15-Januara-2015. godine\nZahtevajte preciznu ponudu


Braunov gaf katastrofa za kampanju – Nadlanu.com\nBraunov gaf katastrofa za kampanju\nLONDON, 29. aprila 2010. (Beta-AFP) – Gaf premijera Gordona Brauna, koji je snimljen kako jednu penzionerku na njen komentar o imigrantima iz istočne Evrope naziva "zadrtom", britanska štampa u četvrtak je ocenila kao "katastrofalan" za njegovu predizbornu kampanju.\nLONDON, 29. aprila 2010. (Beta-AFP) – Gaf premijera Gordona Brauna, koji je snimljen kako jednu penzionerku na njen komentar o imigrantima iz istočne Evrope naziva „zadrtom“, britanska štampa u četvrtak je ocenila kao „katastrofalan“ za njegovu predizbornu kampanju.\nIako se Braun izvinio penzionerki Džilijen Dafi, koju je ne znajući da je televizijski mikrofon uključen nazvao „zadrtom“, Dejli ekspres o incidentu piše pod naslovom „Licemer koji je osramotio zemlju“.\n„Dafi je bacila Brauna na kolena“, piše Tajms, a San ističe da je „šteta načinjena“ i navodi rezultate poslednjih istraživanja prema kojem 46 odsto ispitanika Brauna smatra licemerom, a samo svaki četvrti veruje da je njegovo izvinjenje iskreno.\nPrema anketama pred izbore 6. maja, Braun je treći po popularnosti, posle kandidata Liberalnodemkratske partije i konzervativaca. Poslednja Braunova „greška“ mogla bi da ga osujeti da u trećoj predizbornoj TV debati, skrene pažnju na ekonomska pitanja, navodi Fajnenšel tajms.


Za izgradnju željezničke infrastrukture 5.327.000 KM, Sarajevo Putna - Podlugovi 2.841.000 KM - IlijasNet\nIlijasNet/BiH/Za izgradnju željezničke infrastrukture 5.327.000 KM, Sarajevo Putna – Podlugovi 2.841.000 KM *Arhiva\nZa izgradnju željezničke infrastrukture 5.327.000 KM, Sarajevo Putna – Podlugovi 2.841.000 KM *Arhiva\nVlada Federacije BiH jučer je na sjednici u Sarajevu usvojila Program utroška preostalog dijela sredstava kapitalnog transfera javnim preduzećima Federalnog ministarstva saobraćaja i komunikacija, namijenjenog za sufinansiranje izgradnje željezničke infrastrukture u iznosu od 5.327.000 KM.\nFederalno ministarstvo saobraćaja i komunikacija i JP Željeznice Federacije BiH d.o.o. Sarajevo zaduženi su da, pojedinačno za svaki program, zaključe ugovor kojim će biti uređeni način prijenosa sredstava, provedba postupka javne nabave u slučaju da radove ne izvodi JP Željeznice FBiH d.o.o. Sarajevo i izvještavanje o utrošenim sredstvima.\nŽeljeznice FBiH će za odobrena sredstava povećati udio državnog u temeljnom kapitalu ovog društva i o tome informirati nadležno ministarstvo, saopćio je Ured Vlade FBiH za odnose sa javnošću.\nRealizacija druge međunarodne posjete u okviru projekta “Youth i


Fizička aktivnost i menstrualni ciklus\nZa one koji se tek upoznaju, pojam menstrualnog ciklusa označava period od jednog do drugog menstrualnog krvarenja i idealno traje 28. dana (a u rasponu od 26. do 35. dana se i dalje smatra regularnim).\nPMS - predmenstrualni sindrom nastaje u periodu od otprilike nedelju dana pre početka menstrualnog krvarenja.\nU periodu nakon menstrualnog krvarenja (nedelju dana posle) kod nekih žena se javljaju grčevi i bolovi.\nOvulacija je prskanje Grafovog folikula u jajniku i oslobađanje zrele jajne ćelije u jajovod koja zatim putuje ka materici. Dešava se negde oko 14. dana ciklusa.\nU ovom tekstu nisu razjašnjeni detaljno fiziološki procesi koji stoje u pozadini menstrualnog ciklusa, već samo osnovne stavke kako bi se razumeo uticaj ciklusa na fizičku aktivnost.\nMenstrualni ciklus služi za pripremu ženskog tela za moguću trudnoću, za šta je potrebno da se dogodi niz promena u telu koje se odigravaju pod uticajem hormona. Oscilacije u nivou hormona su važne za mnoge aspekte života, pa tako i za našu fizičku aktivnost.\nSuština je u nivou estrogena koji je na početku ciklusa (koji se računa od početka menstrualnog krvarenja) najmanji. Nakon otprilike nedelju dana, kada menstrualno krvarenje prestane, estrogen raste do oko 14. dana ciklusa. Prilikom ovulacije opet opada, a odmah zatim tokom lutealne faze (u poslednje dve nedelje ciklusa) raste zajedno sa progesteronom i dostiže maksimum pre nego što se ciklus završi, a onda opada i dolazi opet na najniži nivo na početku novog ciklusa.\nEvo kako će ovo uticati na naše telo i kako fizičku aktivnost da uskladimo sa tim.\nU prvom delu ciklusa, kada je estrogen na niskom nivou, iako će vam zvučati paradoksalno, naše telo ima najviše potencijala za fizičku aktivnost. Tada je žensko telo sličnije muškom, spremnije je da troši veću količinu energije, brže se oporavlja i ima veću toleranciju na bol. "Ovo se dešava verovatno zbog toga što telo na troši energiju za pripremu moguće trudnoće", kaže Stejsi Sims, fiziolog sporta na Univerzitetu u Standfordu. Prema tome, ako nemate veće menstrualne bolove i tegobe, ovo je baš vreme kada treba da se radi na intenzivnom treningu jer je telo spremno za to.\nMeđutim, ukoliko vas muče bolovi i grčevi u donjem delu trbuha i leđa, vežbe vam takođe mogu biti od pomoći. Ako vas muče ovi bolovi, to je zbog viška prostaglandina koji se stvara u ovom periodu, a koji služi da podstakne kontrakciju materice i izbacivanje endometrijuma iz materice (menstrualno krvarenje). Ovde se predlaže blagi aerobni trening (džogiranje, ples ili bilo koje aktivnosti manjeg intenziteta, a dužeg trajanja) i to iz sledećih razloga:\npoboljšava se cirkulacija kroz bolne i zgrčene mišiće što doprinosi njihovom opuštenju\nvežbe povećavaju količinu beta-endorfina u krvi koji ima efekat analgezije (obezboljivanja)\nukoliko vas muče bolovi i grčevi, anaerobni trening i velika naprezanja ih mogu isprovocirati i dati kontra-efekat vežbi\nSa ovim možete da kombinujete i vežbe istezanja koje će bacati akcenat na opuštanje abdominalnih mišića, to mogu biti joga poze i blaga masaža trbuha (ne preporučuje se invertna poza u jogi).\nU drugom delu ciklusa, dešava se suprotno u odnosu na prvi deo. Tolerancija na toplotu se smanjuje jer je sporije odavanje toplote preko znoja, iz fizioloških razloga, naše telo ima manje energije, sporije je, podložnije psihofizičkom stresu, pa je i motivacija za vežbanje manja. Zbog svega ovoga neke vežbe vam mogu pasti teže nego inače, ali ne gubite volju! Zapravo je u tome stvar, iako imate manje energije, to ne znači da ne možete da vežbate. Sve je u motivaciji i poštovanju svojih granica. Ne morate da vežbate preko granice zamora i bola, ali postepeno, slušajući svoje telo uz zagrevanje pre i hlađenje posle treninga, kao i odmore između vežbi, slobodno možete da trenirate, s tim što će količina beta-endorfina, koja se povećava za vreme vežbi, učiniti da se osećate bolje.\nOvo se odnosi na žene koje imaju uredan menstrualni ciklus, ali i ako ovo nije vaš slučaj možete da pratite manifestacije onog što se dešava u vašem telu i u skladu sa tim da primenite ove savete. Ukoliko imate ozbiljnije probleme sa neredovnim ciklusom, ne smete se osloniti samo na ove savete, već morate da konsultujete svog lekara.


POČETNAmedijDS 7 CROSSBACK's Limited Edition Ligne Noire specijalna serija u Turskoj\nFrancuski proizvođač luksuznih automobila DS Automobiles od novembra je u Turskoj lansirao Ligne Noire, ekskluzivnu seriju svog ekskluzivnog modela DS 7 CROSSBACK, koji se u ograničenom broju nudio za našu zemlju. Ligne Noire, kojem su dodani različiti hardverski i dizajnerski elementi, zauzima svoje mjesto na tržištu kao miljenik kolekcionara svojom dominantnom crnom bojom, stilskim i elegantnim dizajnom, sportskim detaljima interijera i inovativnom tehnologijom. U Ligne Noire, koji je spojen sa plemenitim identitetom i modernom perspektivom DS Automobila za tursko tržište; Dok su uobičajeni hromirani ukrasi u DS modelima zamijenjeni sjajnim crnim ukrasima, 19-inčne crne alu felne upotpunjuju dizajn. Unutrašnjost automobila dodatno je obogaćena posebnom opremom i dizajnerskim karakteristikama kao što je Alcantara® koja se izdašno koristi u sjedištima, središnjoj konzoli i unutrašnjosti vrata na osnovu dizajnerskog koncepta Performance Line, te Focal Electra® Hi-Fi zvučnog sistema sa 14 zvučnici, predstavljeni u posebnoj seriji, te zvučno i toplinski izolirani prozori. Osim toga, specijalna serija DS 7 CROSSBACK Ligne Noire, DS CONNECTED PILOT, koja je među avangardnim tehnologijama DS Automobila, dokazuje svoju razliku ne samo promjenama u dizajnu, već i svojim tehnološkim nivoom, nudeći poluautonomne pomoć pri vožnji. Posebna serija Ligne Noire, sa opcijama benzinskih 225 KS i 130 KS dizel motora, nudi se na prodaju u našoj zemlji po cijenama od 823.600 TL.\nDS Automobiles je od novembra lansirao specijalnu seriju “Ligne Noire” DS 7 CROSSBACK, svog ambicioznog predstavnika u klasi Premium SUV vozila, u našoj zemlji. Specijalna serija ograničenog izdanja kandidat je da postane novi favorit i DS entuzijasta i kolekcionara sa svojim detaljima dizajna i bogatom listom standardne opreme. Izražen kao "crna serija" na turskom, Ligne Noire privlači pažnju kao jedinstven automobil sa široko rasprostranjenom upotrebom crne boje u dizajnu enterijera i eksterijera. Dok su hromirani ukrasi koji se integrišu sa DS automobilima zamenjeni sjajnim crnim ukrasima, 19-inčne crne felne od lake legure vide se kao odraz plemenitog identiteta i savremene vizije DS Automobila. Dok je crna dominantna boja u unutrašnjosti automobila, koja se zasniva na konceptu dizajna Performance Line inspirisan motosportom, Alcantara®, koja se izdašno koristi na sjedalima, unutrašnjosti vrata i središnjoj konzoli, upotpunjuje percepciju elegancije i visoke -krajnji kvalitet.\nModeran dizajn se integriše sa najsavremenijom tehnologijom\nFocal Electra® Hi-Fi zvučni sistem sa 7 zvučnika u specijalnoj seriji DS 14 CROSSBACK Ligne Noire nudi korisnicima najnaprednija zvučna iskustva, dok staklo automobila sa svojstvima zvučne i toplotne izolacije optimizuje ovo iskustvo. Posebna serija Ligne Noire pokazuje svoju razliku u svojim tehnologijama, kao i promjenama dizajna i hardvera. DS CONNECTED PILOT, koji je među avangardnim tehnologijama DS Automobila i ističe se kao poluautonomni asistent u vožnji, zauzima svoje mjesto u svim automobilima posebne serije Ligne Noire. DS 225 CROSSBACK Ligne Noire, koji ima 130 KS benzinskih i 7 dizel motora, nudi se na prodaju u Turskoj po cijenama od 823.600 TL.


Laguna - Bukmarker - Promocija „Peščane hronike“ uz pasulj sa radnih akcija - Knjige o kojima se priča\nPromocija „Peščane hronike“ uz pasulj sa radnih akcija\nU četvrtak, 24. aprila u galeriji Narodne biblioteke „Vuk Karadžić“ u Kragujevcu održano je nesvakidašnje književno-stripsko veče u okviru kojeg je predstavljen rad Laguninog autora Pavla Zelića u oblasti književnosti i stripa.\nNaime, pored obimne priče o aktuelnom romanu „Peščana hronika“, inspiraciji i pozadini nastanka ovog dela, Zelić je sa spisateljicom Tatjanom Janković govorio i o svojim kratkim pričama i strip serijalu „Družina Dardaneli“ koji stvara sa crtačem Draganom Paunovićem.\nPosetioci su mogli premijerno da vide table iz drugog dela ovog stripa koji se trenutno crta, a na kraju je usledilo iznenađenje za sve prisutne: poslužen je pasulj sa mesom i slaninom iz manjerke, isti kakav se jeo na omladinskim radnim akcijama koje „Peščana hronika“ opisuje.\n„Peščana hronika“ opisuje radnu akciju izgradnje Novog Beograda, nekoliko godina posle Drugog svetskog rata, u kojoj će pet pionira, ponesenih duhom udarništva, otkriti jedan nepoznat svet i steći priliku da se u njemu dokažu. Pored žestokog rada, naučiće kako da vezuju pertle, da čitaju i pišu, da se zaljube, a otkriće i zlokobnu pretnju iz bliske prošlosti koja vreba ispod peska i mulja močvare – budućeg novog grada.


Pištaljka: EPS "pumpao" ugovore za lekarske preglede - Infobrif\nObjavljeno 10.02.2020. u 16:38 poslednja izmena 10.02.2020. u 16:25\nPobednička ponuda na tenderu, koju je dao dom zdravlja „Vizim“, iznosila je 11,5 miliona dinara, ali je EPS odlučio da ovu cenu ugovorom poveća na iznos od 18 miliona dinara, koliko je i nameravao maksimalno da izdvoji u tu svrhu i upravo na onoliko koliko je na početku javna nabavka bila i procenjena.\nNekoliko meseci kasnije EPS je sa „Vizimom“ potpisao još jedan ugovor, ovaj put za specijalističke preglede za radnike kojima je na sistematskim pregledima ustanovljeno da su im potrebni pregledi lekara specijaliste.\nI ovaj ugovor je potpisan po ceni većoj od ponuđene, za deset miliona dinara. Ugovor za specijalističke preglede bio je vredan 17,9 miliona dinara a ponuda je iznosila 7,6 miliona.\nOvim poslom je, osim čudnog uvećanja cene, prekršen i zakon, zbog toga što je posao dobila ustanova koja je jedina mogla imati podatke o pregledima koji su potrebni jer je upravo ona te preglede i preporučila, navodi Pištaljka.\nNo, ovaj pokušaj EPS-a da opravda „pumpanje“ ugovora za lekarske preglede navođenjem okvirnih podataka pada u vodu pošto su za nabavku specijalističkih pregleda znali tačan broj potrebnih pregleda jer su nakon sistematskih pregleda imali listu radnika kojima je potreban lekar specijalista.\nRok za završetak sistematskih pregleda, kako se navodi u konkursnoj dokumentaciji, bio je nekoliko meseci pre potpisivanja ugovora za specijalističke preglede.\nPištaljka je pokušala da ustanovi da li i drugi državni organi zaključuju ugovore o lekarskim pregledima uz okvirnu procenu broja zaposlenih, prihvatajući da plate procenjenu vrednost nabavke, bez obzira na vrednost ponude.\nZa razliku od EPS-a, Agencija za restituciju je, na primer, tražila ponude za tačno 37 muškaraca i 137 žena, a grupa ponuđača u kojoj je bio i „Vizim“ ugovor je dobila za ponuđenu vrednost od 2,4 miliona dinara.\nU pisanom odgovoru Pištaljci, nadležni iz EPS-a objašnjavaju da će ukupna vrednost ugovorenih usluga zavisiti od konačnog broja izvršenih pregleda, kao i da će plaćanje izvršiti prema stvarno izvršenim uslugama, a najviše do iznosa na koji je procenjena vrednost javne nabavke.\nMeđutim, kada je Pištaljka od EPS-a zatražila podatke o realizaciji ugovora o sistematskim pregledima za prethodne dve godine, odgovor nije dobila. EPS je odbio da dostavi i podatke o tačnom broju zaposlenih u beogradskom centru u Balkanskoj ulici gde se nalaze sedišta EPS snabdevanja, „Obnovljivih izvora“ i uprave preduzeća, za čije zaposlene je i raspisan tender.\nJavna nabavka sistematskih pregleda radnika EPS-a sredinom prošle godine sprovedena je i u drugim lokalnim centrima ovog javnog preduzeća. Kao i u prestonici, ugovori u Kraljevu, Kragujevcu i Novom Sadu sklopljeni su na iznos koji je EPS procenio, bez obzira na najnižu ponuđenu cenu.\nIzvor 021.rs, Pištaljka